{Introduction
Nāmdeva, 258 padas (abbrev. Np)
Source : Winand Callewaert & Mukund Lath, The Hindī Songs of Nāmdev, Leuven, Orientalia Lovaniensia Analecta 29, 1989; 432pp.
The text was provided by Winand Callewaert as WORD-file, using the Parvati Devanagari-font. This file was recoded to produce the standard transliteration in Unicode which can be transformed to Unicode Devanagari.
Markup : The references consist of the text siglum and two numbers, separated by period (semicolon in the original file).
Passages not to be written in Devanagari are enclosed by curly brackets.

Text}

हरि नांव हीरा हरि नांव हीरा हरि नांव लेत मिटै सब पीरा |
{Np1.1} हरि नांव जाती हरि नांव पांती हरि नांव सकल जीवन मैं क्रांती |
{Np1.2} हरि नांव सकल सुषन की रासी हरि नांव काटै जम की पासी |
{Np1.3} हरि नांव सकल भुवन ततसार हरि नांव नांमदेव उतरे पार |
{Np2.0} रांम नांम षेती रांम नांम बारी हंमारै धन बाबा बनवारी |
{Np2.1} या धन की देषौ अधिकाई तसकर हरै न लागै काई |
{Np2.2} दह दिसि रांम रह्यौ भरपूरि संतनि नेरै साकत दूरि |
{Np2.3} नांमदेव कहै मेरै करसन सोई कूंत मसाइति करै न कोई |
{Np3.0} रांम सौ धंन ताकै कहा ब थोरौ अठ सिधि नौ निधि करत निहोरौ |
{Np3.1} हरणकसिब बध करि अधपति देही यंद्र कौ बिभौ प्रहिलाद न लेही |
{Np3.2} देव दांनव जाहि संपदा करि मांनैं गोबिंद सेवग ताहि आपदा करि जांनैं |
{Np3.3} अरथ धरम काम मोषि न मांगै दास नांमदेव प्रेम भगति अंतरि जौ जागै |
{Np4.0} मंझा प्रांण तू बीठला पैडी अटकी हो बाबुला |
{Np4.1} कलि षोटी कुसमल कलि काल मेरे बंधन मोचौ श्री गोपाल |
{Np4.2} काटि नरांइण भवचे फंध संम्रथ द्रिढ करि वोडौ कंध |
{Np4.3} नांमदेव की नरांइण कीन्हीं सार चले परोहन उतरे पार |
{Np5.0} रांम रमे रमि रांम संभारै मैं बलि ताकी छिन न बिसारै |
{Np5.1} रांम रमे रमि दीजै तारी वैकुंठनाथ मिलै बनवारी |
{Np5.2} रांम रमे रमि दीजै हेरी लाज न कीजै पसुवां केरी |
{Np5.3} सरीर सभागा सो मोहि भावै पारब्रह्म का जो गुन गावै |
{Np5.4} सरीर धरे की इहै बडाई नांमदेव रांम न बीसरि जाई |
{Np6.0} रांम बोलै रांम बोलै रांम बिनां को बोलै रे भाई |
{Np6.1} एकल मींटी कुंजर चींटी भाजन रे बहु नांनां |
{Np6.1} थावर जंगम कीट पतंगा सब घटि रांम समांनां |
{Np6.2} एकल चिंता रहिले निता छूटीले सब आसा |
{Np6.2} प्रणवत नांमां भये निहकांमां तुम ठाकुर मैं दासा |
{Np7.0} रांम स नांमां नांमही रांमां तू साहिब मैं सेवग स्वांमां |
{Np7.1} हरि सरवर जन तरंग कहावै सेवग हरि तजि कहु कत जावै |
{Np7.2} हरि तरवर जन पंषी छाया सेवग हरि भजि आप गंवाया |
{Np7.3} नांमौं कहै मैं नरहरि पाया रांम रमे रमि रांम समाया |
{Np8.0} जन नांमदेव पायौ नांव हरी |
{Np8.0} जंम आइ कहा करिहै बौरे अब मोरी छूटि परी |
{Np8.1} भाव भगति नांनां बिधि कीन्हीं फल का कोन करी |
{Np8.1} केवल ब्रह्म निकट ल्यौ लागी मुकति कहा बपुरी |
{Np8.2} नांव लेत सनकादिक तारे पार न पायौ तास हरी |
{Np8.2} नांमदेव कहै सुनौं रे संतौ अब मोहि समझि परी |
{Np9.0} रांम नांम जपिबौ श्रवननि सुनिबौ |
{Np9.0} सलिल मोह मैं बहि नहि जाइबौ |
{Np9.1} अकथ कथ्यौ न जाइ कागद लिष्यौ न माइ |
{Np9.1} सकल भुवनपति मिल्यौ है सहज भाइ |
{Np9.2} रांम माता रांम पिता रांम सब जीव दाता |
{Np9.2} भणत नांमइयौ छीपौ कहै रे पुकारि गीता |
{Np10.0} ध्रिग ते बकता ध्रिग ते सुरता प्रांननाथ कौ नांव न लेता |
{Np10.1} नाद बेद सब गलित पुरांनां रांम नांम कौ मरम न जांनां |
{Np10.2} पंडित होइ सु बेद बषानैं मूरिष नांमदेव रांम ही जांनैं |
{Np11.0} अपनां पयांनां रांम अपनां पयांनां नांमदेव मूरिष लोग सयांनां |
{Np11.1} जब हंम हिरदै प्रीति बिचारी रज बल छाडि र भये भिषारी |
{Np11.2} जब हरि क्रिपा करी हंम जांनां तब था चेरा अब भया रांनां |
{Np11.3} नांमदेव कहै मैं नरहरि गावा पद षोजत परमारथ पावा |
{Np12.0} तूं अगाध बैकुंठनाथा तेरे चरनौं मेरा माथा |
{Np12.1} सर्बे भूत नांनां पेषूं जत्र जाउं तत्र तूं ही देषूं |
{Np12.2} जल थल महियल कष्ट पषांनां आगम निगम बेद पुरांनां |
{Np12.3} मैं मनिषा जनम निरबंध ज्वाला नांमां का ठाकुर दीनदयाला |
{Np13.0} सबै चतुरता बरतै अपनीं |
{Np13.0} ऐसा न कोई निरपष ह्वै षेलै ताथैं मिटै अंतर की तपनीं |
{Np13.1} अंतर कुटिल रहत षेचर मति ऊपरि मंजन करत दिन षपनी |
{Np13.2} ऐसा न कोई सरबंग पहिचांनैं प्रभु बिनां और रैंनि दिन सुपनी |
{Np13.3} सोई साध सोई मुनि ग्यांनीं जाकी लागि रही ल्यौ रसनीं |
{Np13.4} भणंत नांमदेव तिनि थिति पाई जाकै रांम नांम निज रटनीं |
{Np14.0} तेरी तेरी गति तूं ही जांनैं अलप जीव गति कहा बषांनैं |
{Np14.1} जैसा तूं कहिये तैसा तूं नाहीं जैसा तूं है तैसा आछि गुसांईं |
{Np14.2} लूंण नीर थैं ना ह्वै न्यारा ठाकुर साहिब प्रांण हमारा |
{Np14.3} साध की संगति संत सूं भेटा प्रणवंत नांमां रांम सहेटा |
{Np15.0} मैं अपराधी बाप मैं अपराधी सांचिली तुम्हची भगति न साधी |
{Np15.1} घणौं अग्यांन आगिना भंगी कीया काम कुसंगा संगी |
{Np15.2} यह अग्यांन इहीं परि घाठौ निषर कमाई न छूटै नाठौ |
{Np15.3} कीया षूंन गोबिंद सब जांनैं पौढा परबत मेर प्रंवानै |
{Np15.4} नर निरदोष नरांइण नांमीं ए सब बंक अम्हंचा स्वांमीं |
{Np15.5} नरक निवारन नरहरि नांमां कीले मेक सराहूं कांमां |
{Np16.0} लोक एक अनंत बांनीं मंझा जीवनि सारंगप्रांणीं |
{Np16.1} जिहिं जिहिं रंगै लोक राता ता रंगि जन न राचिला |
{Np16.2} जिहिं जिहिं मारगि संसार जाइला सो पंथ दूरै बांचिला |
{Np16.3} निरबानै पद कोई एक चींन्हैं झूठै भ्रंमि भुलाइला |
{Np16.4} प्रणवंत नामौं परम तत रे सतगुरि निकटि बताइला |
{Np17.0} लोग कहैं लोकाइ रे नांमां षट दरसन कै निकटि न जाइबौ |
{Np17.0} षट क्रम सहित बिप्र आचारी तिन सौं नाहिंन मेरौ कांमां |
{Np17.1} जौ हरिदास सबनि थैं नीचे तेउ कहैंगे केवल रांमां |
{Np17.1} अधम असोच भिष्ट बिभचारी पंडरीनाथ कौ लैंहि जु नांमां |
{Np17.2} वै सब बंध बरग मेरी जीवनि तिनकै संगि कह्यौ मैं रांमां |
{Np17.2} गउ सत लछि बिप्र कौं दीजै मन बंछित सब पुरवै कांमां |
{Np17.3} दास पटंतरि तऊ न तूलै भगति हेत जस गावै नांमां |
{Np18.0} का करूं जाती का करूं पांती राजा रांम सेऊं दिन राती |
{Np18.1} मन मेरौ गजा जिह्वा मेरी काती रांम रंमे काटूं जंम की पासी |
{Np18.2} सींवनां सींऊं हूं सींऊं हूं सींऊं रांम बिनां हूं कैसैं जीऊं |
{Np18.3} सुरति की सुई प्रेम का धागा नांमां का मन हरि सौं लागा |
{Np19.0} ऐसैं मन रांम नांमैं बेधिला जैसैं कनक तुला चित राषिला |
{Np19.1} आंनिलै कागद साजिलै गूडी आकास मंडल छोडिला |
{Np19.1} पंच जनां सौं बात बतउवा चित सौं डोरी राषिला |
{Np19.2} आंनिलै कुंभ भराइलै ऊदिक राजकुंवारि पुलंदरि ए |
{Np19.2} हस्त बिनोद देत करताली चित सौं गागरि राषिला |
{Np19.3} मंदिर एक द्वार दस जाकै गऊ चरावन चालिला |
{Np19.3} पांच कोस थैं चरि फिरि आवै चित सौं बाछा राषिला |
{Np19.4} भणत नांमदेव सुनौं त्रिलोचन बालिक पालणि पौढिला |
{Np19.4} अपनैं मंदिर काज करंती चित सौं बालिक राषिला |
{Np20.0} का नाचीला का गाईला का घसि घसि चंदन लाईला |
{Np20.1} जो आपा पर नहीं चीन्हीला तौ चित चितारै डहकीला |
{Np20.2} क्रितम आगै नाचै लोई स्यंभदेव चीन्हैं नहीं कोई |
{Np20.3} स्यंभदेव की सेवा जानैं तौ दिवद्रिस्टी ह्वै सकल पिछांनैं |
{Np20.4} नांमदेव भणै मेरे एही पूजा आतमरांम अवर नहीं दूजा |
{Np21.0} रांम ची भगति दुहेली रे बापा सकल निरंतरि चीन्हि लै आपा |
{Np21.1} बाहरि उजला भीतरि मैला पांणीं प्यंड पषालि न गहिला |
{Np21.2} पुतली देव कि पाती देवा इहिं बिधि नांम न जांनैं सेवा |
{Np21.3} पाषंड भगति रांम नहीं रीझै बाहरि अंधा लोक पतीजै |
{Np21.4} नांमदेव भणैं मेरा नेत्र पलट्रया रांम चरनां चित चिहूंट्रया |
{Np22.0} जौ लग रांम नांमैं हित न भयौ तौ लग मेरी मेरी करतां जनम गयौ |
{Np22.1} लागी पंक पंक ले धोवै न्रिमल न होवै जनम बिगोवै |
{Np22.2} भीतरि मैला बाहरि चोषा पांणीं प्यंड पषालि न धोषा |
{Np22.3} नांमदेव कहै सुरही परहरिये भेड पूंछ कैसैं भौजल तिरिये |
{Np23.0} काहे कौं कीजै ध्यांन जपनां जौ मन नांहीं सुध अपनां |
{Np23.1} सांप कांचली छाडै बिष नहीं छाडै उदिक मैं बग ध्यान मांडै |
{Np23.2} स्यंघ के भोजन कहा लुकांनां ए सब झूठे देव पुजांनां |
{Np23.3} नांमदेव का स्वांमीं भांनिलै झगरा रांम रसांइन पीव रे भगरा |
{Np24.0} भगत भला बाबा कागिला बिनहीं परचै पूजैं सिला |
{Np24.1} न्हावैं धोवैं करैं अस्नांन हिरदै आंषि न माथै कांन |
{Np24.2} गलि पहरैं तुलसी की माला अंतरगति कोइला सा काला |
{Np24.3} नांमदेव कहै ये पेटा बलू भीतरि लाष ऊपरि हींगलू |
{Np25.0} साच कहूं तौ जीव जग मारै एक अनेक आगैं नित हारै |
{Np25.1} साचै आषरि गोठि बिनासै भाजै हाड अभावै हासै |
{Np25.2} मन मैले की सुधि नहीं जांनीं साबण सिला सराहै पांणीं |
{Np25.3} उजल बांनां नीच सगाई पाषंड भेष कीयें पति जाई |
{Np25.4} अपस अग्यांनीं उजल हूवा संसै गांठि पडी गलि मूवा |
{Np25.5} नांमदेव कहै ए संष सरापी पुंडरीनाथ न सुमिरैं पापी |
{Np26.0} सांईं मेरौ रीझै साचि कूडै कपटि न जाई राचि |
{Np26.1} कोई बहु गावौ कोई बहु नाचौ जब लग नांहीं हिरदै साचौ |
{Np26.2} अनेक सिंगार करै बहु कांमनि नांहिन पीव मनि भावै भांमनि |
{Np26.3} पतिब्रता पति ही कौं जांनैं नांमदेव कहै हरि ताही की मांनैं |
{Np27.0} रतन पारषू नीरा रे मुलमां मंझे हीरा रे |
{Np27.1} संष पारषू निरषि र जोई बैरागर क्यौं षोटा होई |
{Np27.2} कालकुष्ट बिष बांध्यौ गांठि कहा भयौ जे न षायौ बांटि |
{Np27.3} षायौ बिष कीन्हौं बिस्तार नांमदेव भणैं हरि गरडदुवार |
{Np28.0} कौंनैं कै कलंक रह्यौ रांम नांम लेत हीं |
{Np28.0} पतित पांवन भये रांम कहत हीं |
{Np28.1} रांम संगि नांमदेव जिनहु प्रतीति आई |
{Np28.1} एकादसी ब्रत करै काहे कौं तीरथ जाई |
{Np28.2} भणत नांमदेव सुम्रित सुक्रित पाई |
{Np28.2} रांम कहत जन को को न मुकति जाई |
{Np29.0} रांम नांम नरहरि श्री बनवारी सेइये निरंतर चरन मुरारी |
{Np29.1} गुर कौ सबद बैकुंठ निसरनी हिरदै प्रियाग प्रेम रस बहनी |
{Np29.2} जा कारनि त्रिभुवन फिरि आये सो निधांन घट भीतरि पाये |
{Np29.3} नांमदेव कहै कहूं आइये न जाइये अपनौं रांम घरि बैठैं हीं गाइये |
{Np30.0} रांम जुहारि न और जुहारूं जीवनि जाइ जनम कत हारूं |
{Np30.1} आंन देव सौं दीन न भाषूं रांम रसांइन रसनां चाषूं |
{Np30.2} थावर जंगम कीट पतंगा सति रांम सबहिन कै संगा |
{Np30.3} भणत नांमदेव जीवनि रांमां आंन देव फोकट बेकांमां |
{Np31.0} जा दिन भगता आईला चार्यौं मुकती पाईला |
{Np31.1} दरसन धोषा भागीला कोई आदू सुक्रित जागीला |
{Np31.2} सनमुष दरसन देषीला तब जनम सुफल करि लेषीला |
{Np31.3} बैस्नौं हिरदै समाईला जन नांमदेव आंनंद गाईला |
{Np32.0} संत सौं लेणां संत सौं देणां संत संगति मिलि दूतर तिरणां |
{Np32.1} संत की छाया संत की माया संत संगति मिलि गोबिंद पाया |
{Np32.2} असंत संगति नांमां कबहूं न जाई संत संगति मैं रह्या समाई |
{Np33.0} परहरि धंधाकार सबैला तेरी च्यंता रांम करैला |
{Np33.1} नाराइण माता नाराइण पिता बैस्नौं जन परिवार सहेता |
{Np33.2} केसौ कै बहु पूत भयेला तामैं नांमदेव एक तू दैला |
{Np34.0} माई तूं मेरे बाप तूं कटूंबी मंझा बीठला |
{Np34.1} हरि है हंमची नांव री हरी उतारै पैली तिरी |
{Np34.2} साध संगति मिलि षेईचा र केसौ नांमदेव चा दातार |
{Np35.0} माइ गोब्यंदा बाप गोब्यंदा जाति पांति गुरदेव गोब्यंदा |
{Np35.1} गोब्यंद ग्यांन गोब्यंद ध्यांन सदा अनंदी राजा रांम |
{Np35.2} गोब्यंद गावै गोब्यंद नाचै गोब्यंद भेष सदा न्रिति काछै |
{Np35.3} गोब्यंद पाती गोब्यंद पूजा नामौं भणैं मेरे देव न दूजा |
{Np36.0} हिरदै माला हिरदै गोपाला हिरदै सिष्टि कौ दीनदयाला |
{Np36.1} हिरदै मांहीं रंग हिरदै छीपा हिरदै रैंणीं पांणीं नींका |
{Np36.2} हिरदै दीपक घरि उजियाला षूटि किवार तूटि गयौ ताला |
{Np36.3} हिरदै रंग रोम नहीं जाति रंगि रे नांमां हरि की भांति |
{Np37.0} अब न बिसारूं रांम संभारूं जौ र बिसारूं तौ सब हारूं |
{Np37.1} तन मन हरि परि छिन छिन वारूं घडी महूरत पल नहीं टारूं |
{Np37.2} सुमिरन स्वासा भरि भरि पीऊं रंक रांम गुड षाइ र जीऊं |
{Np37.3} आरौ मांडि रांम रटि लैहूं जौ र बिसारूं तौ रोइ दैहूं |
{Np37.4} नांमदेव कहै और आस न करिहूं रांम नांम धन लाग्यौ मरिहूं |
{Np38.0} रांम राइ उलगूं और न जाचूं सरीर अनंत जाउ भलैं जाउ |
{Np38.1} जोग जुगति कछू मुकति न भाषूं हरि नांव हरि नांव हिरदै राषूं |
{Np38.2} रांम नांम नांमदेव अनहद आछै भगति प्रेम रस गावै नाचै |
{Np39.0} बीहूं बीहूं तेरी सबल माया आगैं इणैं अनेक भरमाया |
{Np39.1} माया कै अंतरि ब्रह्म न दीसै ब्रह्म कै अंतरि माया न दीसै |
{Np39.2} भणत नांमदेव आप बिधांनां दहुं घोडां न चढाइ हो कांन्हां |
{Np40.0} बाजी रची बाप बाजी रची मैं बलि ताकी जिनि र बची |
{Np40.1} बाजी जांमण बाजी मरनां बाजी लागि रह्यौ रे मनां |
{Np40.2} बाजी मन मैं सोचि बिचारी आपैं सूत आपैं सुत्रधारी |
{Np40.3} नांमदेव कहै मैं तेरी सरनां मेटि हंमारै जांमण मरनां |
{Np41.0} तूं न बिसारी तूं न बिसारी मैं तूं बिसार्यौ सु मोर अभागा |
{Np41.1} अषिल भवनपति गरुडागांमीं अंतकालि हरि अंतरजांमीं |
{Np41.2} जांमण मरण बिसरजन पूजा तुम सा देव अवर नहीं दूजा |
{Np41.3} तूं जु बिसंभर मैं जन नांमां संत जनन के पुरवन कांमां |
{Np42.0} बाप मंझा समझि न परई सांचौ ढारि अवर कछू भरई |
{Np42.1} पांनी का चित्र पवन का थंभा कौंन उपाइ रच्यौ आरंभा |
{Np42.2} इहां का उपज्या इहां बिलांनां बोलनहारा कहां समांनां |
{Np42.3} कहै नरांइण सुनि जन नांमां जहां सुरति तहां पुरवनकांमां |
{Np42.4} जीवत रांम न भये प्रकासा भणत नांमदेव मूवां कैसी आसा |
{Np43.0} कैसैं तिरौं बहु कुटिल भर्यौ कलि के चिहन देषि नांहिन डर्यौ |
{Np43.1} कैसी सेवा कैसौ ध्यांन जैसैं उजल बग उनमांन |
{Np43.2} भाव भुजंग भये प्यौहारी सुरति सिंचांणौं मति मंजारी |
{Np43.3} नांमदेव भणैं बहु इहि गुणि बांधा डांइंणि डयंभ सकल जग षाधा |
{Np44.0} काल भै बापा सह्या न जाई महा भै भीत जगत्र कौं षाई |
{Np44.1} अनेक मुनेस्वर झूझैं जाइ सुर नर थाके करत उपाइ |
{Np44.2} कंपै पीर पैकंबर देव रिषि कंपै चौरासी जेव |
{Np44.3} चंद सूर धर पवन अकास पांणीं कंपै अगनि गरास |
{Np44.4} कंपै लोक लोकंतर षंड ते भी कंपैं अस्थिर प्यंड |
{Np44.5} अबिचल अभै नरांइण देव नांमदेव प्रणवैं अलष अभेव |
{Np45.0} सहजैं सहजैं सब गुंन जइला भगवंत भगता ए थिर रहिला |
{Np45.1} मुकति भयेला जाप धायेला यूं सेवग स्वांमीं संगि रहेला |
{Np45.2} अंम्रित सुधानिधि अनत न जाइला पीवत प्रांन कदे न अघाइला |
{Np45.3} रांम नांमां मिलि संगि रहेला जब लग रस तब लग पीवैला |
{Np46.0} कैसैं न मिलै रांम रूटा मोटां चित न चलै कुचित मेरा षोटा |
{Np46.1} बाइर मांटी बार लगीला ऐसै जै मन लागै बीठला |
{Np46.2} नांमौ भणै मन मारगि लगीला जैसै निसगत सूर ऊगीला |
{Np47.0} कहा करूं जग देषत अंधा तजि आनंद बिचारै धंधा |
{Np47.1} पांहन आगैंदेव कटीला वाकौ प्रांण नहीं वाकी पूज रचीला |
{Np47.2} नरजीव आगैंसरजीव मारैंदेषत जनम आपनौ हारैं |
{Np47.3} आंगणि देव पिछोकडि पूजा पाहन पूजि भये नर दूजा |
{Np47.4} नांमदेव कहै सुनौं रे धगडा आतमदेव न पूजौ दगडा |
{Np48.0} देवा तेरी भगति न मोपैं होइ जी |
{Np48.0} जिहि सेवा साहिब भल मांनैं करि नहि आवै मोहि जी |
{Np48.1} सुम्रित कथा होत नहीं मोपैं कथौं त होइ अभिमांन जी |
{Np48.1} जोइ जोइ कथौं उलटि मोहि बांधै त्राहि त्राहि भगवांन जी |
{Np48.2} जामैं सकल जीव की उतपति सकल जीव मैं आप जी |
{Np48.2} माया मोह करि जगत भुलाया घटि घटि ब्यापक बाप जी |
{Np48.3} सो बैकुंठ कहौ धौं कैसा प्यंड परे जहां जाइये |
{Np48.3} यहु परतीति मोहि नहीं आवै जीवत मुकति न पाइये |
{Np48.4} मैं जन जीव ब्रह्म तूं माधौ बिन देषें दुष पाइये |
{Np48.4} राषि समीप कहै जंन नांमौं संगि मिले गुन गाइये |
{Np49.0} भगति आपि मोरे बाबुला तेरी मुकति न मांगौं हरि बीठला |
{Np49.1} भगति न आपै तौ तन आडौं कोटि करै तौ भगति न छाडौं |
{Np49.2} अनेक जनम भ्रमतौ फिर्यौ तुम्हारौ नांव ले ले उधर्यौ |
{Np49.3} नांमदेव कहै तू जीवनि मोरा तूं सायर मैं मंछा तोरा |
{Np50.0} संसार समंदे तारि गोबिंदे हूं तिरिही न जांनौं बापजी |
{Np50.1} लोभ लहरि अति नीझर बरिषै काया बूडै केसवा |
{Np50.2} आनि दे भेला षेइ न जांनौं पार दे पार दे बीठला |
{Np50.3} नांमौं कहै मैं सेवग तेरा बांह दे बांह दे बीठला |
{Np51.0} तुझ बिन क्यौं जीऊं रे तूं मंझा प्रांण अधार |
{Np51.1} सार तुम्हारा नांव है फूटा सब संसार |
{Np51.1} मनसा बाचा क्रमनां कलि केवल नांव अधार |
{Np51.2} दुनियां मैं दोजग घणां दारण दुष अधिक अपार |
{Np51.2} चरण कंवल की मौज मैं मोहि राषौ सिरजनहार |
{Np51.3} मो तो बिचि पडदा किसा लोभ बडाई कांम |
{Np51.3} कोइ एक हरिजन ऊबरै जिनि सुमिर्यौ निहचल रांम |
{Np51.4} लोक बेद कै संगि बह्या सलिल मोह की धार |
{Np51.4} जन नांमदेव कौ स्वांमीं बीठला मोहि षेइ उतारौ पार |
{Np52.0} बंदे की बंदि छोडि बनवारी |
{Np52.0} असरनसरन रांम कहे बिन आइ परै जमधारी |
{Np52.1} केई बांधे जोग जगि करि केई तीरथ दांनां |
{Np52.1} केई बांधे नेमां बरतां तेरे हाथि नाथ भगवांनां |
{Np52.2} रांम देव तेरी दासी माया नाटी कापट कींन्हां |
{Np52.2} थावर जंगम जीति लीया है आपा पर नहीं चींन्हां |
{Np52.3} नांमदेव भणैं मैं तुम्ह थैं छूटूं जे तुम्ह छुडावो गोपाल जी |
{Np52.3} तुम्ह बिनां मेरे गाहक नांहीं दीनांनाथ दयाल जी |
{Np53.0} देवा मेरी हीन जाती हो काहू पैं सही न जाती हो |
{Np53.1} मैं नहीं मैं नहीं मैं नहीं माधौ तूं है मैं नहीं हो |
{Np53.1} तूं एक अनेक ह्वै बिस्तर्यौ मेरी चरम नसाई हो |
{Np53.2} जैसैं नदियां समदि समांनीं धरनी बहंती हो |
{Np53.2} तुम्हारी क्रिपा थैं नीच ऊंच भये तूं काल की काती हो |
{Np53.3} नांमौं कहै मेरे देवी न देवा संग न साथी मीतुला |
{Np53.3} तुम्हारी सरनि मैं भाजि दुर्यौ हूं बंदि छोडि बाबा बीठुला |
{Np54.0} हरि नांव गाजै हरि नांव राजै हरि कौ नांव लेतां काई लाजै |
{Np54.1} हरि मेरे मात पिता गुरदेवा अपनें रांम की करिहौं सेवा |
{Np54.2} हरि नांमैं निज कंवला दासी हरि नांमैं संकर अबिनासी |
{Np54.3} हरि नांमैं ध्रू निहचल करिया हरि नांमैं प्रहिलाद उधरिया |
{Np54.4} हरि मेरे जीवन मरन का साथी हरि जलमगन उधर्यौ हाथी |
{Np54.5} हरि मेरे संगि सदा सुष दाता हरि नांमैं नांमदेव रंगि राता |
{Np55.0} इतना कहत तोहि कहा लागत रांम नांम लै सोवत जागत |
{Np55.1} ध्रू प्रहिलाद इहीं गुनि तारे रांम नांम अषिर हिरदै बिचारे |
{Np55.2} रांम नांम सनकादिक राता रांम नांम न्रिभै पद दाता |
{Np55.3} भणत नांमदेव भाव ऐसा जैसी मनसा लाभ तैसा |
{Np56.0} बोलि धौं न्रिबांणपद रांम नांम ठाली जिभ्या कौंणैं कांम |
{Np56.1} सेवा पूजा सुमिरण ध्यांन झूठा कीजै बिन भगवांन |
{Np56.2} तीरथ ब्रत जगत की आस फोकट कीजै बिन बिसवास |
{Np56.3} ऐकादसी जगत की करनीं पाया महल तब तजी निसरनीं |
{Np56.4} भणंत नांमदेव तुम्हारै सरणां मुझा मनवां तुझा चरणां |
{Np57.0} ऐसैं रांमहि जांनौं रे भाई जैसैंभ्रिंरगी कीट रहै ल्यौ लाई |
{Np57.1} श्रब रूप श्रबेस्वर स्वांमीं त्रिगुण रहित देव अंतरजांमीं |
{Np57.2} थावर जंगम कीट पतंगा सति रांम सबहिन कै संगा |
{Np57.3} नांमौं कहै मेरै बंध न भाई रांम नांम मैं नौ निधि पाई |
{Np58.0} ऐसैं रांम ऐसैं हेरौ रांम छाडि चित अनत न फेरौ |
{Np58.1} ज्यूं बिषई हेरै परनारी कौडा डारत हिरै जुवारी |
{Np58.2} ज्यूं पासा डारै पसवारा सोनां घडतां हरै सुनारा |
{Np58.3} जत्र जांउं तत्र तूं ही रांमां चित चिहूंट्रयौ प्रणवै नांमां |
{Np59.0} पांनियां बिन मीन तलफै ऐसैं रांम नांम बिन बापुरौ नांमां |
{Np59.1} तन लाइलै तालाबेली बछा बिन गाइ अकेली |
{Np59.2} जैसैं गाइ का बछा छूटिला थन लागिलै मांषन घूंटिला |
{Np59.3} मांषन मेल्हिलै ताती घांमां ऐसै रांम नांम बिन बापुरौ नांमां |
{Np59.4} जैसैं बिषई चित परनारी ऐसैं नांमदेव हेत बनवारी |
{Np60.0} अनबोलतां चरन नहीं छाडौं मोहि तुम्हारी आंन बाबा बीठुला |
{Np60.1} टगमग टगमग क्या चोघता एक बोल बोलौ बोलता |
{Np60.2} कहिधौं कूंतल कहिधौं बली प्रणवत नांमदेव पुरवौ रली |
{Np61.0} जत्र जांउं तत्र बीठल भैला |
{Np61.0} बीठलियौ राजा रांम देवा |
{Np61.1} आनिलै कुंभ भराइलै उदिक बालगोब्यंदहि न्हांण रचूं |
{Np61.1} पहली नीर जु मंछ बिटाल्यौ जूठणि भैला कांइ करूं |
{Np61.2} आंणिलै केसरि सूकडि समसरि बालगोब्यंदहि षौलि रचूं |
{Np61.2} पहली बास भुवंगम लींन्हीं जूठणि भैला कांइ करूं |
{Np61.3} आणिलै पहुप गूंथिले माला बालगोब्यंदहि हार रचूं |
{Np61.3} पहली बास जु भंवरा लींन्हीं जूठणि भैला कांइ करूं |
{Np61.4} आंणिलै घ्रित जोइलै बाती बालगोब्यंदहि जोति रचूं |
{Np61.4} पहली जोति जु नैंनौं देषी जूठणि भैला कांइ करूं |
{Np61.5} आंणिलै अग्र षेइलै धूपं बालगोब्यंदहि धूप रचूं |
{Np61.5} पहली बास नासिका आई जूठणि भैला कांइ करुं |
{Np61.6} आंणिलै तंदूल रांधिलै षीरो बालगोब्यंदहि भोग रचूं |
{Np61.6} पहली दूध जु बछ बिटाल्यौ जूठणि भैला कांइ करुं |
{Np61.7} आंऊं तौ बीठल जांऊं तौ बीठल ब्यापक माया |
{Np61.7} नांमां का चित हरि सौं लागा ताथैं परम पद पाया |
{Np62.0} कांइ रे मन बिषिया बन जाइ देषत ही ठगमूली षाइ |
{Np62.1} मधुमाषी संचियौ अपार मधु लीन्हौं मुषि दीन्हीं छार |
{Np62.2} गऊ बछ कूं संचै षीर गलै बांधि दुहि लेइ अहीर |
{Np62.3} जैसैं मीन पांणी मैं रहै काल जाल की सुधि न लहै |
{Np62.4} जिभ्या स्वारथ निगल्यौ लोह कनक कांमिनीं बांध्यौ मोह |
{Np62.5} माया काजि बहुत कर्म करै सो माया ले औंडै धरै |
{Np62.6} अति अयांन जांनैं नहीं मूढ धन धरती अंचला भयौ भूड |
{Np62.7} कांम क्रोध त्रिस्ना अति जरै साध संगति कबहूं नहीं करै |
{Np62.8} प्रणवत नांमदेव ताकी आंण न्रिभै होइ भजौ भगवांन |
{Np63.0} अपने रांम कूं भजि रे मन आलसिया |
{Np63.0} रांम बिनां जमजाल सिया |
{Np63.1} प्रांणीं अस्वमेद जगने तुलापुरिष दांने हरि हरि प्राग अस्नांने |
{Np63.1} तऊ न तुलै हरि कीरति नांमां |
{Np63.2} प्रांणीं गया प्यंड भरता बानारसियै बसता |
{Np63.2} मुषि बेद पुरांण पढता तऊ न तुलै हरि कीरति नांमां |
{Np63.3} प्रांणीं सकल धरम अछता गुर ग्यांन इंद्री दिढता |
{Np63.3} षट क्रम सहित रहिता तऊ न तुलै हरि कीरति नांमां |
{Np63.4} प्रांणीं सकल सेवा श्रम बादं छाडि छाडि बहु भेदं |
{Np63.4} सुमरि सुमरि गोबिंदं नांमदेव नांइं तिरै भौसिंधं |
{Np64.0} मन थिर होइ रे बा न होइ ऐसा चिहन करै संसार |
{Np64.0} भीतरि मैला धूतिग फिरै क्यौं उतरै भौ पार |
{Np64.1} रुद्राष सषा जपमाला भंडै ताकौ मरम न जांनैं कोई रे |
{Np64.1} आप न देषै और दिषावै कपट मुकति क्यौं होई रे |
{Np64.2} सीगी जटा बिभूति लगांवैं संबर सिध कहांवैं रे |
{Np64.2} नाथ न वोलषैं मरम न जांनैं भाव चिंडाली ल्यांवैं रे |
{Np64.3} ब्रह्मा पढि गुंनि बेद सुनांवैं मन की भ्रांति न जाई रे |
{Np64.3} करम करै सो सूझै नांहीं बहुतक करम कराई रे |
{Np64.4} मास दिवस लग रोजा साधै कलमां बंग पुकारैं रे |
{Np64.4} मन मैं काती जीव बधारैं नांव अलह का सारैं रे |
{Np64.5} केवल ब्रह्म सति करि जांनैं सहज सुंनि मैं ध्याया रे |
{Np64.5} प्रणवंत नांमदेव गुर परसादैं पाया तिनिहीं लुकाया रे |
{Np65.0} देवा बेन बाजै गगन गाजै सबद अनाहद बोलै |
{Np65.0} अंतरगति की जांनैं नांहीं मूरिष भ्रमत डोलै |
{Np65.1} चंद सूर दोउ समि करि राषौं मन पवन डिढ डांडी |
{Np65.1} सहजैं सुषमन तारामंडल इहि बिधि त्रिस्नां षांडी |
{Np65.2} बैठा रहूं न फिरूं न डोलूं भूषां रहूं न षाऊं |
{Np65.2} मरूं न जीऊं अहि निसि भुगतौं नहीं आऊं नहीं जांऊं |
{Np65.3} गगन मंडल मैं रहनि हमारी सहज सुंनिग्रिह मेला |
{Np65.3} अंतरधुनि मैं मन बिलमाऊं कोई जोगी गंमि लहैला |
{Np65.4} पाती तोडि न पूजौं देवा देवलि देव न होई |
{Np65.4} नांमां कहै मैं हरि की सरना पुनरपि जनम न होई |
{Np66.0} देवा गगन गूडी बैठी मैं नांहीं तब दीठी |
{Np66.1} जब लग आस निरास बिचारै तब लग ताहि न पावै |
{Np66.2} कहिबौ सुनिबौ जब गत होइबौ तब ताहि परचौ आवै |
{Np66.3} गाये गये गये ते गाये अगई कौं का गाऊं |
{Np66.4} प्रणवंत नांमां भये निहकांमां सहज समाधि लगांऊं |
{Np67.0} जोगी जन न्याइ जुगे जुगि जीवै |
{Np67.0} आकास बांधि पाताल चलावै आप भरे भरि पीवै |
{Np67.1} अंम्रित षात पिता परमोभ्यौ माइ मुई करि सोग रे |
{Np67.1} भाई बंध की आस न पूगी भाजि गये सब लोग रे |
{Np67.2} बाहिली मूंदिलै मांहिली चोघिलै पंच की आस मिटाइ रे |
{Np67.2} भणत नांमदेव सेइ निरंजन सहजि समाधि लगाइ रे |
{Np68.0} देवा तेरा नीसांण बाज्या हो |
{Np68.0} ताल पषावज जंत्र बेनां औसर साज्या हो |
{Np68.1} लोहा तांबा बंदन कीन्हां पाइ परी है बेरियां |
{Np68.1} भौसागर की संक्या छूटी मुकति भई है चेरियां |
{Np68.2} स्यंघ भागा पूठी फेरी षांण लागी छेरियां |
{Np68.2} बाहरि जाता भीतरि पेष्या नांमैं भगति नबेरियां |
{Np69.0} संत प्रवांणीं भगति आपिला नहीं आपिला तौ प्रांण त्यागिला |
{Np69.1} हमची थाती तुम बसि भईला अम्हचा जीवला किमचि लागिला |
{Np69.2} चारि मुकति आठौं सिधि आपूं भगति न आपूं दास नमइया |
{Np69.3} नांमदेव बीठल सनमुष बोलिला भगति आपिला मुकति त्यागिला |
{Np70.0} याही गोब्यंदा चरन मेरौ जीयरौ बसै रे |
{Np70.0} भगति न छाडौं हरि की भावै लोग हसौ रे |
{Np70.1} गोब्यंदा कौ नांव लीयैं भौजल तिरिये रे |
{Np70.1} झूठी माया लागि लागि काहे कौं मरिये रे |
{Np70.2} सांई कैं सांकडै छाडै सेवग भाजै रे |
{Np70.2} चिंरकालि नां को जीवै दोउ पष लाजै रे |
{Np70.3} आपणां धन कारणि प्रांणीं मरण मांडै रे |
{Np70.3} भगति भगता जन काहे कौं छाडै रे |
{Np70.4} गंगा गया गोदावरी संसारी धरमा रे |
{Np70.4} सपरसन नांरांइण सेवग नांमां रे |
{Np71.0} देवा नटणीं कौ तन मन बांसां बर तां मांहि रे |
{Np71.0} अनेक राजिंद्र बैठे तिनहूं सौं चित नांहि रे |
{Np71.1} सुमति सरीर संवारै नटणीं निहारै |
{Np71.1} रांम नांम नींसांण बाजै इहिं तति पाव धारै रे |
{Np71.2} एक मन एक चित षेलीलै षेला रे |
{Np71.2} मरकट मूंठी छाडि दे ज्यूं मुकति भैला रे |
{Np71.3} धरणींधर सौं ध्यांन लागौ अंतरजांमीं रे |
{Np71.3} नांमदेव नटवा ह्वै नाच्यौ तब रीझ्यौ स्वांमीं रे |
{Np72.0} भाई रे भरम गया भौ भागा |
{Np72.0} तेरा जन जहां का तहां जाइ लागा |
{Np72.1} बाजीगर डांक बजाई सब दुनी तमासै आई |
{Np72.1} बाजीगर षेल सकेला तब आपैं रह्या अकेला |
{Np72.2} रांम राइ माया लाई सब दुनियां सौदै आई |
{Np72.2} सब दुनियां सौदा कींन्हां काहू आतमरांम न चींन्हां |
{Np72.3} म्रिग षेत बिझूका देषै भैचकि भैचकि पेषै |
{Np72.3} निकटि गयां सुधि पाई अडवा थैं कहा डराई |
{Np72.4} यहु म्रिगनि षेत बिझूका गई संक्या मन ढूका |
{Np72.4} नांमदेव सतगुर ह्वै समझावै याही थैं कहा बतावै |
{Np73.0} जहां तहां मिल्यौ सोई ताथैं कहै सुनैं कोई |
{Np73.1} अभेदैं अभेद मिल्यौ भेदैं मिल्यौ भेदू |
{Np73.1} सहज सोई सहजैं मिल्यौ षेलैं मिल्यौ षेलू |
{Np73.2} दुष सोई दुषैं मिल्यौ सुषैं सुष समांनां |
{Np73.2} ग्यांन सोई ग्यानैं मिल्यौ ध्यांनैं मिल्यौ ध्यांनां |
{Np73.3} देष्यौ कहूं तौ निपट झूठा सुणीं कहूं तौ झूठा रे |
{Np73.3} नांमदेव कहै जे अगम भणौं तौ पूछ्रया ही अणपूछ्रया रे |
{Np74.0} बीठल भैंरौ कंवल न पावै ताथैं जनमि जनमि डहकावै |
{Np74.1} दादुर एक बसै पडवणि तलि स्वाद कुस्वाद न पावै |
{Np74.1} पहुप बास कौ लुबधी भैंरौ सौ जोजन फिरि आवै |
{Np74.2} महणांरंभ होत घट भीतरि रवि ससि नेत बिलोवै |
{Np74.2} वो हालै वो ठौर न पावै ताथैं भैंरौ जुगि जुगि रोवै |
{Np74.3} उपजी भगति पचीसौं परहरि बहुरि न भौजलि आवै |
{Np74.3} अषंड मंडल निराकार मैं दास नांमदेव गावै |
{Np75.0} रे मन न पडि भोला प्यंजरै संसार माया जाल |
{Np75.0} एक दिन मैं तीनि फेरा तोकूं सदा झंपै काल |
{Np75.1} धन रूप जोबन देषि करि रे गरब्यौ कहा गंवार |
{Np75.1} कुंभ काचौ नीर भरियौ बिनसतां नहीं बार |
{Np75.2} कपूर भोजन सब किये नित नवां सिंणगार |
{Np75.2} हंस कावडि छाडि चाल्यौ देह त्रली छार |
{Np75.3} ते पिता जननी आथि लिछिमीं पूत सौह परिवार |
{Np75.3} इता ऊभा मेल्हि करि एकलौ जाहि गवार |
{Np75.4} भणत नांमदेव सुणौं त्रिलोचन घटि दया धर्म पालि |
{Np75.4} अम्हे पांहुणां दिन चारि का सुक्रित रांम संभालि |
{Np76.0} अदबुद अचंभौ कथ्यौ न जाई चींटी कै नेत्र कैसैं गज्यंद्र समाई |
{Np76.1} कोई बोलै नीयरै कोई बोलै दूरि जल की मछली कैसैं चढै षिजूरि |
{Np76.2} कोई बोलै इंद्री बांध्यां कोई बोलै मुकता सहज समाधि न चीन्हैं मुगधा |
{Np76.3} कोई बोलै बेद सुम्रित पुरांनां सतगुरि कथिया पद न्रिबांनां |
{Np76.4} कहत नांमदेव परम तत ऐसा जाकै रूप न रेष बरन कहूं कैसा |
{Np77.0} देवा आज गुडी सहजि उडी गगन मांहि समाई |
{Np77.0} बोलनहारा डोरि समांनां नहीं आवै नहीं जाई |
{Np77.1} तीनि रंग डोरि जाकै सेत पीत स्याही |
{Np77.1} छाडि गगन बाजि पवन सुर नर मुनि चाही |
{Np77.2} द्वादस थैं उपजि गडी जांनैं जन कोई |
{Np77.2} मनसा कौं दरस परस गुर थैं गमि होई |
{Np77.3} कागद थैं रहित गूडी सहजि आनंद होई |
{Np77.3} नांमदेव जल मेघ बूंद मिलि रह्या ज्यौं सोई |
{Np78.0} काहे रे मन भूला फिरई चेतनि रांम चरन चित धरई |
{Np78.1} नरहरि नरहरि जपि रे जीयरा अवधि काल दिन आवै नीयरा |
{Np78.2} पुत्र कलित्र धन चित बिसासा छाडि मनां सब झूठी आसा |
{Np78.3} तूं जिनि जांनैं ग्रेही ग्रेहा बिनसत बार नहीं कछू देहा |
{Np78.4} कहत नांमदेव झूठी देही तौ साची जे रांम सनेही |
{Np79.0} रांम नांम बोलि न्रिबांन बांनी जिभ्या आंन मिथ्या करि जांनीं |
{Np79.1} को को न तारे को को न उधारे बैकुंठनाथा षसम हमारे |
{Np79.2} सोना की भालि पाषांण बेधीला झींझ फूटी राजा रांम अकेला |
{Np79.3} सपत पुरी नौ ऊषर भाई रांम बिनां कौनैं गति पाई |
{Np79.4} माटी देषि माटी कहा भुलांनां कहि समझावै दास नांमां |
{Np80.0} मेरी कौंन गति गुंसांईं तुम जगत भरन देवा |
{Np80.0} जनम हीन करम छीन भूलि गयौ सेवा |
{Np80.1} बडौ पतित पतितन मैं गज गनिका गांमीं |
{Np80.1} और पतित जगत प्रगट तिन मैं हूं नांमीं |
{Np80.2} तुम दयाल मैं गरीब टेरि कह्यौ रांमां |
{Np80.2} दींन जांनिं बीनती मांनिं गावै दास नांमां |
{Np81.0} ऐवडी सी मूंनैं बुधि आवडी रांम न बिसरौं एकौ घडी |
{Np81.1} हरि हरि कहतां जे नर लाजै जम की डांग तिनैं सिरि बाजै |
{Np81.2} हरि हरि कहतां न कीजै बुता गये पाप जे पोतै हुता |
{Np81.3} नांमदेव कहै मैं हरि हरि भनौं कटै पाप अरु लाभ होइ घनौं |
{Np82.0} ऐसैं जग थैं दास नियारा |
{Np82.0} बेद पुरांन पढौ कि न सोचौ यंडित करौ बिचारा |
{Np82.1} दधि बिलोइ जैसैं घ्रित लीजै बहुरि न एकठ थाई |
{Np82.1} पावक दार जतन करि काढ्रयौ बहुरि न कष्ट समाई |
{Np82.2} पारस परसि होत जैसैं कंचन बहुरि न त्रंबक होई |
{Np82.2} आक पलास बेधिया चंदन कष्ट कहै नहीं कोई |
{Np82.3} रांमहि जपै रांमहीं जांनैं छाडि करम की आसा |
{Np82.3} रांमहि जपै रांमही होई प्रणवंत नांमदेव दासा |
{Np83.0} हमारै गोपाल राजा गोपाल राजा और देव सूं नांहीं काजा |
{Np83.1} काहू कै सुम्रित बेद पुरांनां चरन कंवल मेरे मन मांनां |
{Np83.2} काहू कै लक्षिन कोटि भंडारा मेरे रांम का नांम अधारा |
{Np83.3} काहू कै त्रंगे पाइक हाथी मेरे रांम का नांव संगाती |
{Np83.4} श्रब लोक जाका जस गाजा नांमां का चित हरि सूं लागा |
{Np84.0} कहि मन गोबिंद गोबिंद गोबिंदा हरि के चरन कवल जिनि बिसरै |
{Np84.1} अंतरि ग्रभ सहे दुष भारी आवत जात पर्यौ मैं हारी |
{Np84.2} ताथैं नांमौं हरि गुण गावै बहुरि न भौजलि नियरे आवै |
{Np85.0} रांम गोब्यंदा कमोदनि चंदा छिन छिन पांन करै मकरंदा |
{Np85.1} जैसैं कमल मैं कुसमलताई मधि गोपाल परसि फिरि आई |
{Np85.2} अष्ट कमल दल नांमदेव गावै चरन कमल रज काहे न पावै |
{Np86.0} जपि रांम महामंत्र रांम महा रांम रमैं रमि रांम महा |
{Np86.1} महादेव उपदेसी गौरी रांम महामंत्र लेसनि बौरी |
{Np86.2} जिहि मंत्र नारद ध्रूवहि पढावा संत संगति मिलि दासनि गावा |
{Np86.3} आदिगुरू रघुनाथ उधरनां रांवण कुंभकरण बंधनां |
{Np86.4} नांमौं भणैं रांम नांम पबित्रा रांम बिनां नहीं मुकति अनंता |
{Np87.0} गुड मीठा रांम गुड मीठा जिनि लाहा तिनि गुंन दीठा |
{Np87.1} नैंननि पाया श्रवननि षाया त्रिपति भई त्रिस्नां मधि माया |
{Np87.2} पांचौं उष हनि ग्यांन गडासी कोल्हू ध्यांन धरौ तिहि पासी |
{Np87.3} घट कूंडा जब होइ निदोषी सहज अनल गुड सोना होसी |
{Np87.4} गरवा सो गरवाई साजा सो गुर हुवा तिहूं परि राजा |
{Np87.5} नांमदेव प्रणवैं कसन मिठाई जहां जतन सुमिरन बनि आई |
{Np88.0} लाधौ तौ लाधौ रे मैं रांम नांम लाधौ |
{Np88.0} प्रेमैं पाटैं सुत्रैं पोयौ कंठ लै बांधौ |
{Np88.1} रांम नांम ततसार सुमरि सुमरि जन उतरे पार |
{Np88.2} क्रिस्न जननी क्रिस्न पिता क्रिस्न बंधू भौतारिता |
{Np88.3} भणत नांमदेव हरि गुंण गांऊं बहुरि न जोनी संकुटि आंऊं |
{Np89.0} बाद छाडि रे भगता भाई हरि सी तैं निधि पाई |
{Np89.0} रांम तजि मेरौ मन अनत न जाई |
{Np89.1} जपमाला तागै पोई सरीर अंतरि है सोई |
{Np89.1} बादि बिमुष हरि बिन दिन षोई रांम नांम जपि लोई |
{Np89.1} परम तत है सोई तीन्यूं रे त्रिलोक ब्याप्यौ दूजौ नहीं कोई |
{Np89.2} सजीवनि मूली साई नटारंभ संगि गाई |
{Np89.2} रांम नांम बिन नाहीं आंन उपाई |
{Np89.3} नांमदेव उतार्यौ पार चेतौ रे चेतनहार |
{Np89.3} हरि की भगति बिना औतरौगे बारंबार |
{Np90.0} हरि लै हरि लै हरि लै हरी अपनी भगति बाप करि लै षरी |
{Np90.1} तुम्ह सौ ठाकुर कीजै काहे न प्रतीति लीजै अपणी बापौती कारणि प्रांण दीजै |
{Np90.2} तुम्हची प्रतीति आई द्रुमति तजि लै भाई सुत कौं जननी कैसैं बिष पाई |
{Np90.3} बालिक रुदन करै मइया जैसैं प्रांण धरै पारब्रह्म पिता नांमदेव लाड लडै |
{Np91.0} छाडि छाडि रे मुगध नर कपट न कीजै |
{Np91.0} गोबिंदा नांरांइण नांम मुषां लीजै |
{Np91.1} कोटि जौ तीरथ करै तन जौ हिवालै गलै |
{Np91.1} रांम रांम रांम सरि तऊ न तुलै |
{Np91.2} बानारसी तप करै पलटि तीरथ मरै |
{Np91.2} काया जे अगनि मुषि कलेस कीजै |
{Np91.2} हिरणग्रभ दांन दीजै अस्वमेद जगि कीजै |
{Np91.2} रांम रांम रांम सरि तऊ न तुलै |
{Np91.3} मांन जौ सरोवर जइये गया जौ कुरषेत न्हइये |
{Np91.3} गोमती अस्नांन गऊ कोटि दीजै कुंभ जौ केदार जइये |
{Np91.3} स्यंघहस्त गोदावरी न्हइये रांम रांम रांम सरि तऊ न तुलै |
{Np91.4} अस्वदांन गजदांन भोमिदांन कन्यांदांन ग्रिहदांन सिज्यादांन दांन दीजै |
{Np91.4} तन तुला तोलि दीजै मन जौ न्रिमल कीजै रांम रांम रांम सरि तऊ न तुलै |
{Np91.5} जमहि न दीजै दोस मनहि न कीजै |
{Np91.5} रोस निरषि न्रिबांणपद रांम नांम लीजै |
{Np91.5} आतमां अंगि लगाइ सेइ लै सहज भाइ |
{Np91.5} भणत नांमइयौ छीपौ अंम्रित पीजै |
{Np92.0} रांम भगति बिन गति न तिरन की कोटि उपाव ज करहीं रे नर |
{Np92.0} जल सींचै करि जतन प्रवालै आंब बंबूल न फल ही रे नर |
{Np92.1} आपौ थापि अवर कौं नींदैं ग्रब मांन के मारे |
{Np92.1} फिरि पीछैं पछितावोगे बौरे रतन न मिलहि उधारे रे नर |
{Np92.2} यहु ममिता अपनीं जिनि जांनौं धन जोबन सुत दारा |
{Np92.2} बालू के मंदिर बिनसि जांहिगे झूठा करत पसारा रे नर |
{Np92.3} जोग न भोग मोह नहीं माया का भयौ बन मैं बासा |
{Np92.3} चरन कंवल अनराग न उपज्यौ तब लग झूठी आसा रे नर |
{Np92.4} मनिषा जनम आइ नहीं चेते अंधे पसू गंवारा |
{Np92.4} तेरे सिरि काल सदा सर सांधै नांमदेव करत पुकारा रे नर |
{Np93.0} कांइ रे भूले मूढ जनां चांमद करवा नहीं आपनां |
{Np93.1} लोही रकता मंझा घणां तुम जिनि जांनौं तन आपणां |
{Np93.2} भणत नांमदेव नारांइणां रांम नांम बिन ध्रिग आत्मां |
{Np94.0} आव कलंदर केसवा धरि अबदालंम भेष बाबा |
{Np94.1} ताज कुलह ब्रह्मंडै कीन्हां पाव सपत पतांल जी |
{Np94.1} चमर पोस म्रित मंडल कीन्हां इहि बिधि बने गोपाल जी |
{Np94.2} अठारह भार का मुदिगर कीन्हां सहनक सब संसार जी |
{Np94.2} छपन कोडि का पहरण कीन्हां सोलह सहंस इजारं जी |
{Np94.3} काया मसीति मन मुलांनां सहजि निमाज गुजारं जी |
{Np94.3} कंवला सेती कांइं ण पढिया निराकार आकारं जी |
{Np94.4} सहर बिसहर सबै तुम्ह फिरिया तेरा किनहूं मरम न पाया जी |
{Np94.4} नांमदेव का चित हरि सौं लागा आसण करौ रांम राया जी |
{Np95.0} बैस्नौं ते मैं मैं ते बैस्नौं सुनि नारद रिषि साचं |
{Np95.0} जे भगता मेरे गुंण गांवैं ताकै अंतरिथ कौ मैं नाचौं नारद |
{Np95.1} नारद कहै सुनौं नांरांइण बैकुंठ बसौ कि कबिलासं |
{Np95.1} जहां मम कथा तहां मैं निहचल बैस्नौ मंदिर बासं नारद |
{Np95.2} गंगा आदि सकल तीरथ करै गुणचास कोटि फिरि आवै |
{Np95.2} ऐकादसी सहित संजम करै ते मोहि सुपिनैं कदे न पावै नारद |
{Np95.3} जोगी जती तपी सिन्यासी इक मुनि ध्यांन बईठा |
{Np95.3} जजै जगि बेद धुनि उचरैं तिनिहूं कदे न दीठा नारद |
{Np95.4} जगि जोग ब्रत धर्म नेम करैं जब लग इनकी आसा |
{Np95.4} बसुधा आदि दींहि दांनादिक नहीं मम चरन निवासा नारद |
{Np95.5} जे भगता निरमल जस गांवैं ते भगता मम सारं |
{Np95.5} बैस्नौं जीयां जीऊं पीयां पीऊं बैस्नौं मम परिवारं नारद |
{Np95.6} बिसवाबीस आगैं बरतांऊं निज जन नांव सौं राता |
{Np95.6} नांमां नौ स्वांमीं परम पद आपै भगति मुकति दोऊ दाता |
{Np96.0} माधौ भीतरिमार दुहेली |
{Np96.0} अबला कौ बल कहा गुसांईं परतषि जाइ न पेली |
{Np96.1} ये अनेक मैं एक गुसांईं कहौ कहा बसु मेरा |
{Np96.1} षेत की पहुंचि कहां लैं राषै षसम न करई फेरा |
{Np96.2} तुम से बैद न ओषदि औरै मंत्र और नहीं जांनां |
{Np96.2} ब्याधि असाधि अगाध दयानिधि पचि पचि गये सयांनां |
{Np96.3} जिनकौं तुम हरि कारी कीन्हीं बिथा और नहीं ब्यापी |
{Np96.3} नांमदेव कहै नहीं बस मेरा क्रिपा करौ दुष कापी |
{Np97.0} अवधू बेली बिरधि करैली |
{Np97.0} न्रिगुण जाइ निरंजन लागी मारी हूं न मरैली |
{Np97.1} सहज समाधे बाडी रे अवधू सतगुरि बाही बेली |
{Np97.1} अमी महारस सींचण लागा तत तरवर जाइ चढैली |
{Np97.2} अमरबेलि अनभै जाइ लागी टाली हू न टलैली |
{Np97.2} रूप रेष ताकै कछु नांहीं चंद्रहि कोटि फलैली |
{Np97.3} पांचूं मृघ पचीसूं म्रिगी सूंघत देषि मरैली |
{Np97.3} निराकार नांमां तेरी बेली अनंत अमर फल देली |
{Np98.0} अनेक मरि मरि जांहिंगे रे अवधू |
{Np98.0} इक रांम नांम तत रहिला |
{Np98.1} मुई जु आसा मुई जु त्रिश्नां मुई जु मनसा माई |
{Np98.1} लोभ हमारी बहनी मुई तिनका सोच हम नांहीं रे अवधू |
{Np98.2} माइ का गोत मद मंछर मूवा बाप का गोत अहंकारं |
{Np98.2} कांम क्रोध भाई भतीजा मरि गया तिनका सोच हम नांहीं रे अवधू |
{Np98.3} जा स करणीं जोगेस्वर मूवा ता स घरनि मैं जांऊंगा |
{Np98.3} नांमदेव सतगुर साहीला गोब्यंद चरन समांऊंगा रे अवधू |
{Np99.0} बैरागी रांमहि गाऊंगा |
{Np99.0} सबद अतीत अनाहद राता आकुल कै घरि जांऊंगा |
{Np99.1} तीरथि जांउं न जल मैं पैसूं जीव जंत न सतांऊंगा |
{Np99.1} अठसठि तीरथ गुरू लषाये घट ही भीतरि न्हांऊंगा |
{Np99.2} बेद पुरांन सास्त्र गीता कवित कबी न सुनांऊंगा |
{Np99.2} अषंड मंडल निराकार मैं अनहद बेंन बजाऊंगा |
{Np99.3} इला प्यंगुला सुषमन नारी पवनां मंझि समांऊंगा |
{Np99.3} चंद सूर दोउ समि करि राषूं ब्रह्म जोति मिलि जांऊंगा |
{Np99.4} पंच सुहाई मन की सोभा भला बुरा न कहांऊंगा |
{Np99.4} नांमदेव कहै मैं केसौ ध्यांऊं सहजि समाधि लगांऊंगा |
{Np100.0} पुरिष हाजिर बरन नांहीं दूरि ठाढा बोलै मांहीं |
{Np100.1} ग्यांन ध्यांन रहित षेलै आद्रिष्टि मांहैं द्रिष्टि मेलै |
{Np100.2} संगि लागा भेष काछै सारीषा आगैं रु पाछै |
{Np100.3} निगंध रूप बिबर्जित बास प्रणवंत नांमदेव हरि का दास |
{Np101.0} देवा पातुरि बाजै मांदल नाचै येहडा अचंभा दीठा |
{Np101.0} पूछौ पढिया पंडिता जलि बैसंदर बूठा |
{Np101.1} चींटी ब्याई हस्ती जाया ऐहडा अचंभा थाया |
{Np101.1} ऊभी ऊभी नाषीला मैंमंत घूमंत आया |
{Np101.2} पांइ न पंष बिना हीं उडिया कैरूं डाली बैठा |
{Np101.2} नींब सदाफल सूफल फलिया सो मोहि लागै मीठा |
{Np101.3} ससै सींग मंछै षुरी भेड तडका कांनां |
{Np101.3} मांषी काजल सारण लागी ऐसा ब्रह्म गियांनां |
{Np101.4} गाइ ब्याई बछी जाई गाइ बछी कौं धावै |
{Np101.4} प्रणवंत नांमदेव गुर प्रसादैं जो षोजै सो पावै |
{Np102.0} आज कोई मूनैं मिलिसी रे रांम सनेही तब सुष पावै हमारी देही |
{Np102.1} भाव भगति मन मैं उपजावै प्रेम प्रीति हरि अंतरि आवै |
{Np102.1} आपा पर दुबिध्या सब नासै सहजैं आतम ग्यांन प्रकासै |
{Np102.2} जन नांमां मन षरा उदास तब सुष पावै मिलै हरिदास |
{Np103.0} नारांइंण सूं मन न रंजै संजम चूकै अरु ब्रत षंडै |
{Np103.1} येकादसी ब्रत जुगति न जाणैं चंचल चित मन थिर न धरै |
{Np103.2} पंच आतमां राषि न सकई रांम दोष दे भूष मरै |
{Np103.3} परनिंद्या जु आप परगासै झूठी साषि सहजि टारै |
{Np103.4} परत्रिया सूं रंमैं रैंणि दिन नेम धरम दुवै हारै |
{Np103.5} जलहर पैसि पषालै काया अंतरि मैल न तउ छूटै |
{Np103.6} भणत नांमदेव कछू न सूझै पूजा कौन देव की करै |
{Np104.0} पांडे देह अरथि लगाइ |
{Np104.0} सात बरस कौ मांहि थौ तब पांच बरस की माइ |
{Np104.1} अगंम अषेल बिचारि देषौ सुसै स्वांन छिपाइ |
{Np104.1} मींन जल कौ गगन चढियौ बाघ षेदै गाई |
{Np104.2} संमद भीतरि बूंद संमद संमाइ |
{Np104.2} नांमदेव कै एक तूं हीं अलष लष्यौ न जाइ |
{Np105.0} मन मंझा तूं गोबिंद चरन चित लाइ रे हरि तजि आंन न ध्याइ रे |
{Np105.1} बलि राजा धुंधमार न जीवै को जुग च्यारि मेरी मेरी करते ते भी गये रे न मन मंझान |
{Np105.2} रे मन मछिंद्रनाथ सहंस चौरंगी होते ते भी देषत कालि लीये रे मन मंझा |
{Np105.3} रवि ससि दोऊ भाई फिरते गगन लाई ऐसैं भूला भ्रम सब जाई रे मन मंझा |
{Np105.4} अहंकार दिन दसा राषि लै दिन चारि पसूडा नैं मुकति न होई रे मन मंझा |
{Np105.5} नांमदेव छीपै चौपई गाई जाकौं जैसा भाव तिनि तैसी सिधि पाई रे मन मंझा |
{Np106.0} जोगिया जिनि षरचसि दांमां सूंम की नांईं भेटि लै रांमां |
{Np106.1} बाई कौ दांम न षरच्यौ भावै गांठि परै तब परचौ आवै |
{Np106.2} भणंत नांमदेव राषि लै थाती प्रगटी जोति तहां दीवा न बाती |
{Np107.0} झिलिमिलि झिलिमिलि झिलिमिलि तारा सो तारा तिहूं लोक पियारा |
{Np107.1} रहै अकास पडै नहीं द्रिष्टी पकड्रया जाइ न आवै मुष्टी |
{Np107.2} दीपक पषै तेल बिन बाती जोति सरूप बलै दिन राती |
{Np107.3} भणत नांमदेव अमरपद परस्या प्यंड भया मुकति तया तत दरस्या |
{Np108.0} त्रिबेणी प्राग करौ मन मंजन सेवो राजा रांम निरंजन |
{Np108.1} पुरी द्वारिका निकटि गोमती गंग जमुन बिचि बहै सुरसती |
{Np108.2} अठसठि तीरथ मधि सरोवर एक तपौ तांमैं ताकौ घर |
{Np108.3} भणत नांमदेव सुणहु त्रिलोचन ए तीरथ सब अघ के मोचन |
{Np109.0} माधौ जी माया मिलन न देई जन जीवै त्यौं करौ सनेही |
{Np109.1} माया जलध मोर मन माछी नीर बिना क्यूं जीवै पियासी |
{Np109.2} जे तोडौं तौ मूल बिनासा बोझ पड्रयां नहीं आवै सासा |
{Np109.3} भणंत नांमदेव दीनदयाला निरधारनि कै तुम्ह आधारा |
{Np110.0} माधौ माली एक सयांनां अंतरगति रहै लुकांनां |
{Np110.1} आपै बाडी आपै फूला कली कली करि जोडै |
{Np110.1} पाका काचा काचा पाका मनि भावै सो तोडै |
{Np110.2} आपै पवन आप ही पांणीं आपैं बरिषै मेहा |
{Np110.2} आपैं पुरिष नारि पुनि आपैं आपैं नेह सनेहा |
{Np110.3} आपैं चंद सूर पुनि आपैं आपैं धरणि अकासा |
{Np110.3} रचनहार बिधि ऐसी रची है प्रणवैं नांमदेव दासा |
{Np111.0} काल न्याइ बिचरिहूं काइथ बांभण तिलक सुमिरिहूं |
{Np111.1} चारि बेद चौधरनी नरकि पडौ धरमादिक करनी |
{Np111.2} सूंडणि नां परि धांधै चंद सूर मैं उर धरि बांधै |
{Np111.3} बांभण मद भरि सरवा जत न पीवै तत मातल बरवा |
{Np111.4} हरि कौ दास भणैं नांमां रांम नांम बिन और न जांनां |
{Np112.0} जांणौं नैं जांणौं बेद पुरांनां छाडौ पांनां पोथी |
{Np112.0} बिन मेघां मुकताहल बरिषैं श्रब निरंतर मोती |
{Np112.1} बिनै बजाया बाजा बाजैं नादैं अंबर गाजै |
{Np112.1} बिन भेरै होत झणकारा न दीसै बजांवणहारा |
{Np112.2} बिन पावक जोति ही दीसै सुनि मैं सूता जागै |
{Np112.2} अंधियारा नौ भौ भागौ रे भाई जे जोईये ते आगै |
{Np112.3} कर जोडी नै नांमौ बिनवैं मैं मूरिष मति थोडी |
{Np112.3} ए पद नौं हेतारथ जांणैं तेन्हैं पगि लागूं कर जोडी |
{Np113.0} जब तब रांम नांम निस्तारै |
{Np113.0} साठि घडी मैं ऐक घडी रे सोई सकल अघ जारै |
{Np113.1} कासीपुरी मंझि गौरापति अहिनिसि सदा पुकारै |
{Np113.1} कीट पतंग सुनत गति पावै गोबिंद जस बिस्तारै |
{Np113.2} अजामेल गनिका सुक पंषी रसनां रांम उचारै |
{Np113.2} गज पसु ब्याधि तिरे हरि सुमिरत महिमां ब्यास बिचारै |
{Np113.3} परम पुनीत नांव निसि बासुर निज जन ह्वै ब्रत धारै |
{Np113.3} नांमदेव कहै सोई दास कहावै जीव तैं छिन न बिसारै |
{Np114.0} बाप जी एतलैं अंतरौं कीधौं जनम नांव दरजी नौ दीधौं |
{Np114.1} बांम्हण उचरैं बेद नै बांणीं जेतलैं अंतरौं दूध नैं पांणीं |
{Np114.2} जाग्र नैं आव्या ब्यास नैं भांटा ऊठौं नांमदेव नांषियै छांटा |
{Np114.3} अम्हारी भगति न जांणीं हो रांमां हसि करि क्रिष्न बुलाये नांमां |
{Np115.0} नांमदेव प्रीति नरांइंण लागी सहज सुभाइ भये बैरागी |
{Np115.1} जैसी भूषैं प्रीति अनाज त्रिषावंत जल सेती काज |
{Np115.1} मूरिष नर जैसैं कुटंब परांइंण ऐसी नांमदेव प्रीति नरांइंण |
{Np115.2} जैसैं पर पुरिषा रत नारी लोभी नर धन कौ हितकारी |
{Np115.2} कांमीं पुरिष कांम रत नारी ऐसी नांमदेव प्रीति मुरारी |
{Np115.3} जैसी प्रीति बालिक अरु माता ऐसैं यहु मन हरि सूं राता |
{Np115.3} नांमदेव कहै मेरी लागी प्रीति गोबिंद बसै हंमारै चीति |
{Np116.0} नांइं तिरूं तेरे नांइं तिरूं |
{Np116.0} नांइं तिरूं हो बाप रांम देवा |
{Np116.1} नित अमावस नितै पूंन्यूं नितै ही रवि चंदा |
{Np116.1} गंगा जमुना संगमि देषूं आनंद लहरि तरंगा |
{Np116.2} घट ही बेणीं तीरथ आछै मरम न जांणैं कोई |
{Np116.2} चित बिहंगम चेति न देषै लिपति न काहू होई |
{Np116.3} ग्यांन सरोवर मंजन मंज्या सहजैं छूटिलै भरमां |
{Np116.3} नांमां संगै रांम बोलै रांम नांम निहकरमां |
{Np117.0} भगत भगवंत नहीं अंता द्वै करि जांणैं पसुवा नरा |
{Np117.1} छाडि प्रतीति बेद बिधि करै दाझै भूजै जांमैं मरै |
{Np117.2} कथणीं बदणीं सब को कहै सो साचा जे रहणी रहै |
{Np117.3} कहत नांमदेव ममिता जाइ तौ साध संगति मैं रहै समाइ |
{Np118.0} रांम रांम रांम रांम जपिबौ करै |
{Np118.0} हिरदै हरि जी कौ सुमिरन धरै |
{Np118.1} सांडा मुरका जाइ पुकारे पढै नहीं हम पचि हारे |
{Np118.1} रांम रांम कहै अरु ताल बजावै चटरा सबै बिगारे |
{Np118.2} सब बसुधा बसि कीन्हीं हो राजा बिनती करै पटरांनी |
{Np118.2} पुत्र प्रहिलाद कह्यौ नहीं मांनैं इहिं कछू औरै ठांनी |
{Np118.3} राज सभा मिलि मंत्र उपायौ बालक बुधि घणेरी |
{Np118.3} जल थल गिर ज्वाला थैं राष्यौ रांम राइ माया फेरी |
{Np118.4} काढि षडग काल ह्वै कोप्यौ मोहि बताइ तोहि को राषै |
{Np118.4} षंभा मैं प्रगट्रयौ परमेस्वर सकल बियापी सति भाषै |
{Np118.5} हरनाकुस कौ उद्र बिदार्यौ सुर नर कीये सनाथा |
{Np118.5} भणत नांमदेव तुम्ह सरणागति रांम अभै पद दाता |
{Np119.0} जौ बोलै तौ रांमहिं बोलि नहीं तर बदन कपाट न षोलि |
{Np119.1} जे बोलिये तौ कहिये रांम आंन बकन सौं नांहीं कांम |
{Np119.2} रांम नांम मेरे हिरदै लेष रांम बिनां सब फोकट देष |
{Np119.3} नांमदेव कहै मेरे एकै नांउं रांम नांम की मैं बलि जांउं |
{Np120.0} जपि रांम नांम मंत्रावला कलि जुग मरणां उतावला |
{Np120.1} दिवस गंवायौ ग्रिह ब्यौहार राति आई अंधाकार |
{Np120.2} दूरि पयांनां औघट घाट क्यौं निस्तरिबौ संग न साथ |
{Np120.3} भणंत नांमदेव औघट तिरी अरधै नांइ उबारै हरी |
{Np121.0} मैला मलिता सब संसार हरि न्रिमल जाकौ अंत न पार |
{Np121.1} मैला बीरज मैला षेत मन मैला काया रस हेत |
{Np121.2} मैला मोती मैला हीर मैला पवन पावक अरु नीर |
{Np121.3} मैला तीनि लोक ब्रह्मंड इकवीस निस बासुरि मैला दिन तीस |
{Np121.4} मैला ब्रह्मा मैला इंद्र सहंस कला मैला रवि चंद |
{Np121.5} सब जग मैला एकैं भाइ जंन न्रिमल जब हरि गुण गाइ |
{Np121.6} मैला पुंनि अरु मैला पाप मैला आंन देव का जाप |
{Np121.7} मैला तीरथ मैला दांन ब्रत मैला पूजा र सनांन |
{Np121.8} मैला सुर मैली सुरसुरी नांमदेव कौ ठाकुर न्रिमल हरी |
{Np122.0} जागि रे जीव कहा भुलांनां आगैं पीछैं जांनां ही जांनां |
{Np122.1} दिवस चारि का गोवलि बासा तामैं तोहि क्यौं आवै हासा |
{Np122.2} इहि भ्रमि लागि कहा तूं सोवै काहे कूं जनम बादि ही षोवै |
{Np122.3} कहा तूं सोचै बारंबारा रांम नांम जपि लेहु गंवारा |
{Np122.4} भणत नांमदेव चेति अयांनां औघट घाट रु दूरि पयांनां |
{Np123.0} छाडि रे मन हमिता ममिता सब घटि रांम रह्यौ रमि रमिता |
{Np123.1} आसा करि मन जाइये जहियां रांम बिनां सुष नांहीं तहियां |
{Np123.2} जन की प्रीति अगम पियारी ज्यौं जल निरषि भरै पनिहारी |
{Np123.3} भणत नांमदेव सब गुण आगर भजि हरि चरन क्रिपा सुष सागर |
{Np124.0} हरि भजि हरि भजि हरि भजि मूल बिन हरि भजन परै मुष धूल |
{Np124.1} अनेक बार पसू ह्वै अवतर्यौ लष चौरासी भ्रमत फिर्यौ |
{Np124.2} पायौ नहीं कहीं बिश्रांम सतगुर सरनि कह्यौ नहीं रांम |
{Np124.3} राज काज सुत बित सब जाइ अबिनासी सौं प्रीति लगाइ |
{Np124.4} इहिं उनमांन भगति ब्रत धरै जुरा मरन भौ संकुट टरै |
{Np124.5} गुणसागर गोबिंद गुण गाइ अपनौं बिडद बिसरि जिनि जाइ |
{Np124.6} प्रणवंत नांमदेव संत सधीर चरन सरन राषौ हरि नीर |
{Np125.0} जे न भजैं नर नारांइंणा ताका मैं न करूं दरसनां |
{Np125.1} जांहिं सवारा आंवैं सांझ ते नर गिणियैं पसुवा मांझ |
{Np125.2} जिनकै हरि नहीं अभिअंतरा जैसे पसुवा तैसे नरा |
{Np125.3} जैसी संतौ बिष की डरी तैसी पर घर की सुंदरी |
{Np125.4} पर धन पर दारा परहरी तिनके निकटि बसै नरहरी |
{Np125.5} प्रणवंत नांमदेव नांकी बिनां ना सोहै बतीस लषनां |
{Np126.0} आंन न जांणूं देवी न देवा जत जत प्रांण ततहि तेरी सेवा |
{Np126.1} तूं सुष सागर आगर दाता तूं ही मेरे प्रांण पिता गुर माता |
{Np126.2} नांमौं भणैं मेरे सब कुछ सांईं मनसा बाचा दूसर नांहीं |
{Np127.0} पांडे मोहि पढावहु हरी बिद्या अपनी राषहु धरी |
{Np127.1} बारह अषिर की बारह षडी हरि बिन पढिबे की आषडी |
{Np127.2} ररौ ममौ दोउ अषिरा पारि उतारौ भौसागरा |
{Np127.3} हंम तुम पांडे कैसा बाद रांम नांम पढिहै प्रहिलाद |
{Np127.4} पतरा पोथी परहा करौ रांम नांम जपि दूतर तिरौ |
{Np127.5} थंभा मांहैं प्रगट्रयौ हरी नांमदेव कौ स्वांमीं नरहरी |
{Np128.0} रांम नांम मेरे पूंजी धनां ता पूंजी मेरौ लागौ मनां |
{Np128.1} यहु पूंजी है अगम अपार ऐसा कोई न साहूकार |
{Np128.2} साह की पूंजी आवै जाइ कबहूं आवै मूल गवाइ |
{Np128.3} जाली जलै न काई षाइ राजा डंडै न चोर ले जाइ |
{Np128.4} अलष निरंजन दीनदयाल नांमदेव कै धन श्रीगोपाल |
{Np129.0} रांम नांमैं प्यंड पषाल मल नहीं लागै जपत गोपाल |
{Np129.1} रांम नांम डूंगर सी सिला धुबिया धोवै अंतरि मला |
{Np129.2} बर्णा आश्रंम नांनां मती नांमदेव कौ स्वांमीं कवलापती |
{Np130.0} हरि दरजी का मरम न पाया जिनि यहु बागा षूब बनाया |
{Np130.1} पानी का चित्र पवन का धागा ताकूं सींवत मास दस लागा |
{Np130.2} सो सूरवाल मुकट बनि आया ये दोइ हीरा लाल लगाया |
{Np130.3} भगति मुकति का पटा लिषाया पूरण पारब्रह्म पहराया |
{Np130.4} आपै सीवै आप पहरावै निरत नांमदेव नांव धरावै |
{Np131.0} तूं मेरौ ठाकुर तूं मेरौ राजा हूं तेरे सरणैं आयौ हो |
{Np131.0} जस तुम्हारौ गावत गोबिंद इन लोगनि मारि उठायौ हो |
{Np131.1} आलम दुनी आवती मैं देषी साइर पांडे कोपिला हो |
{Np131.1} सुद्र सुद्र करि मारि उठायौ कहा करूं मेरे बाबुला हो |
{Np131.2} प्रांण गयैं जे मुकति होत है सो तौ मुकति न जांनै कोई जी |
{Np131.2} ये बांभण मोहि सुद्र कहत हैं तेरी पैज पिछौंडी होई जी |
{Np131.3} भई चहूं दिसि अचिरज भारी अदबुद बात अपारा हो |
{Np131.3} दास नांमां कूं भयौ दुवारौ पंडित कूं पछिवारा हो |
{Np132.0} द्रुबल गरीबौ रांम कौ हरि कौ दास मैं जन सेवग तेरा |
{Np132.1} आचार ब्यौहार जाप नहीं पूजा ऐसौ भगत आयौ सरणिला |
{Np132.2} नांमौं भणैं मैं सेवग तेरा जनमि जनमि हरि उरगिला |
{Np133.0} तुम्हारी क्रिपा बिना न पाइये हो कांन्हां न पाइये हो |
{Np133.1} भाव कलपतर भगति लता फल सो फल रसाल कै देसि देवा |
{Np133.2} नांमौं भणैं केसवे तूं देसी तर लाहा येणैं उपाये तुझ भणीजै |
{Np134.0} चूक भजीला चूक भजीला चूकै चिति औतार धरीला |
{Np134.1} द्रिगहीणौं दस रूप बषाणैं अकल अगोचर एक न जाणैं |
{Np134.2} भोलैं जल पाषांण पूजीला अंतरजांमीं उरि न सूझीला |
{Np134.3} नांमदेव न्रिषि निरंजन गावै अंजन आवै जाइ न भावै |
{Np135.0} धनि दिहाडौ धनि घडी ए साधौ भाई गोबिंद जी घरि आव्या ए |
{Np135.1} चंदनि चौक पुराविज्यौ ए साधौ भाई पांच सषी ले र बधावो ए |
{Np135.2} गगन मंडल म्हारौ बैसणौं ए साधौ भाई बाजैं अनहद तूरो ए |
{Np135.3} हरि जी आव्या म्हारै पाहुंणां ए साधौ भाई आज बधावो पूरो ए |
{Np135.4} आंबरि लागी बादली ए साधौ भाई झिरिमिरि बरिषै मेहो ए |
{Np135.5} दास नांमदेव हरि भज्या ए साधौ भाई लोग हसेबा दीज्यौ ए |
{Np136.0} लागी जनम जनम नी प्रीति चिति नहीं बीसरूं रे |
{Np136.1} जेन्हौं मुषडौ दीठै सुष थाइ तेन्हैं कोई जई कहौ रे |
{Np136.2} जा स्यूं मन बांधी प्रीति अपार अपरछन थई रह्यौ रे |
{Np136.3} भर्यौ सरोवर लहर्यां जाइ धाइ नहीं पपीह्यौ रे |
{Np136.4} तेन्हैं घण बिन त्रिपति न थाइ जोवौ तेन्हौं नेहडौ रे |
{Np136.5} दोइ लष चंदल दूरि कमोदनि बीगसै रे |
{Np136.6} जन नांमदेव नौं स्वांमीं दयाल ते बेदन लहै रे |
{Np137.0} नाचि रे मन रांम कै आगैं ग्यांन बिचार जोग बैरागैं |
{Np137.1} नाचै ब्रह्मा नाचै इंद सहंस कला नाचै रवि चंद |
{Np137.2} रांम कै आगै संकर नाचै काल अकाल बिकाल हि बांचै |
{Np137.3} नारद नाचै दोइ कर जोडि सुर नांचै तैतीसौं कोडि |
{Np137.4} भणत नांमदेव मन हि नचावै मन के नचांयें परम पद पावै |
{Np138.0} भया कोई तूलै रे रांम नांम |
{Np138.0} जोग जग्य तप होम नेम ब्रत ए सब कौनैं कांम |
{Np138.1} एक पलै सब बेद पुरांनां एक पलै अर्ध नांम |
{Np138.1} तीरथ सकल अंहडै दीन्हां तऊ न होत समांन |
{Np138.2} भणत नांमदेव अंतरजांमीं संतौ लेहु बिचारी |
{Np138.2} रांम नांम समि कोई न तूलै तारण तिरण मुरारी |
{Np139.0} गोबिंद राषउ चरणन तीर |
{Np139.0} जैसे तरवर पात परै झरि बिनसै सकल सरीर |
{Np139.1} जब त्रिया उद्र कीयौ प्रतिपाल ग्रभ संकट दुष भीर |
{Np139.1} नरसहै यूं बिनसि जावै चलत मिटै नहीं पीर |
{Np139.2} जैसे भुयंगम पंष बिहूनौं नलनी बिनि झरै नीर |
{Np139.2} नामदेव जन जम की त्रास तैं प्राण धरत नहीं धीर |
{Np140.0} हमारै करता रांम सनेही |
{Np140.0} काहे रे नर गरब करत हौ बिनसि जाइगी देही |
{Np140.1} ऊंडी षणि षणि नींव दिवाई ऊंचे मंदिर छाये |
{Np140.1} मारकंडे थैं कौंन बडौ है तिण सिरि द्यौस बलाए |
{Np140.2} मेरी मेरी कैरौं करते जरजोधन से भाई |
{Np140.2} बारह जोजन छत्र चलत सिरि देही गिरझनि षाई |
{Np140.3} बीस भुजा दस मस्तक होते असुर सुर आग्याकारी |
{Np140.3} सोई मारि कीयौ धरती समि रावण थौ अहंकारी |
{Np140.4} दुर्बासा सौं करत ठगौरी जादौं सबै षपाये |
{Np140.4} गर्ब प्रहारी हैं प्रभू मेरौ नांमदेव हरि जस गाये |
{Np141.0} मेरे बाल सनेही गोब्यंदा अब जिनि छाडै मोहि |
{Np141.0} मैं तोसौं चित लाइयौ मेरे और न दूजा कोइ |
{Np141.1} तूं न्रिगुण हूं गुंणभरी एकैं मंदिर बास |
{Np141.1} एकैं पालिक पौढते अब क्यौं भये उदास |
{Np141.2} बडी सौकि मेरी मरि गई भयौ निकंटौ राज |
{Np141.2} अब हूं पीव कै लाडिली मेरौ कबहूं न होइ अकाज |
{Np141.3} जेठ निमांणौं परहर्यौ छाडि सुसर कौ हेत |
{Np141.3} पुरिष पुरातंन ब्याहियौ कबहूं न होइ कुहेत |
{Np141.4} सासरवाडौ परहर्यौ पीहर लीयौ न्हालि |
{Np141.4} नांमदेव कौ साहिब मिल्यौ भागी कुल की गालि |
{Np142.0} कपटैं नां मिलै रे गोबिंदौ गुणसागर गोपाल |
{Np142.0} गोपीचंदन तिलक बनांवैं कंठि रुलावैं माल |
{Np142.1} मन परतीति नहीं रे प्रांणीं औरनि कौं समझाइ |
{Np142.1} लोगनि कौं बैकुंठ बतावै आपण जमपुरि जाइ |
{Np142.2} जानत ही बिष षाइयौ अंधे अंधा हाथि |
{Np142.2} देषत ही कूवै पडै अंधौ अंधा साथि |
{Np142.3} जोग जगि जप तप तीरथ ब्रत मन राषै इन पास |
{Np142.3} दांन पुंन्य ध्रंम दया दीनता हरि की भगति उदास |
{Np142.4} भजि भगवंत भगत भजि प्रांणीं छाडि अनेरी आस |
{Np142.4} बरणांबरण सुभासुभ भजि करि कौंण भयौ निज दास |
{Np142.5} कोमल बिमल संत जन सूरा करैं तुम्हारी आस |
{Np142.5} तिन परि क्रिपा करौ तुम केसौ प्रणवंत नांमदेव दास |
{Np143.0} तत कहन कौं रांम है सुंनिं लीजयौ लोई |
{Np143.0} लीला सिंघ अपार की गति लषै न कोई |
{Np143.1} कंचन मेर सुमेर है दीजै दिज दांनां |
{Np143.1} कोटि गउ जौ दांन दे नहिं नांव संमांनां |
{Np143.2} जोग जिग तैं कहा भयौ तीर्थ सस्नांनां |
{Np143.2} वो सांप्पा सन भाजई भजिये भगवांनां |
{Np143.3} पूजंन कौं भगता जनां हरि के ब्रत धारी |
{Np143.3} उन तैं गोबिंद पाइये ये पर उपगारी |
{Np143.4} ऐकै मंनिऐ कै दसा हरि कौ ब्रत धरिये |
{Np143.4} नांमदेव नांव जिहाज है भौ सागर तिरिये |
{Np144.0} कहा ले आरती दास करै तीनि लोक जाकी जोति फिरै |
{Np144.1} सात समंद जाकै चरन निवासा कहा भयौ जल कुंभ भरै |
{Np144.2} कोटि भांन जाकै नष की सोभा कहा भयौ कर दीप फिरै |
{Np144.3} अठार भार जाकै बनमाला कहा भयौ कर पहुप धरै |
{Np144.4} अनंत कोटि जाकै बाजा बाजैं कहा घंटा झणकार करै |
{Np144.5} चौरासी लष ब्यापक रांमां केवल हरि जस गावै नांमां |
{Np145.0} आरती पतिदेव मुरारी चंवर ढुलैं बलि जांउं तुम्हारी |
{Np145.1} चहुं जुगि आरती चहुं जुगि पूजा चहुं जुगि रांम अवर नहीं दूजा |
{Np145.2} आरती कीजै ऐसैं जैसैं ध्रू प्रहिलाद करी सुष तैसैं |
{Np145.3} आंनंद आरती आतम पूजा नांमदेव भणैं मेरै देव न दूजा |
{Np146.0} गरुड मंडल आव प्रथीपति गरुड मंडल आव |
{Np146.1} तूं प्रथीपति जाग्रित केला मैं गाऊं गुण नागर चेला |
{Np146.2} नांमदेव कहै मैं बालिक तेरा भगति दांन दे साहिब मेरा |
{Np147.0} धीरैं धीरैं षैबौ कथन न जैबौ रे आपन षैबौ तब निरमल त्रबौ |
{Np147.1} पहली मैं षैहूं आई माई पीछै मैं षैहूं घर कौ जवाई |
{Np147.2} उगलिबा चंदा बिगलिबा सूर फुनि मैं षैहूं घर कौ सुसूर |
{Np147.3} फुनि मैं षैहूं पांचूं लोग भणत नांमदेव ए सिध जोग |
{Np148.0} तैसी चूकली रे जगजीवनां अणभवल्या बिनां लषी न ऐसी क्रुसनां |
{Np148.1} पारब्रहमां ची गोडी नैंणती बापडी पडली ते संकडै बिषिया संगै |
{Np148.2} सिलेस घातिले बैसाचे बैरणे ते च बिध्यने नेतया रसाचे |
{Np148.3} कमलनीं दुर्दुरा एकै जु बिढा परमल मधुकर घिवन गैला |
{Np148.4} थांनां चया दूधा नहोसी वरपडा असूध सेवतां गूचडा जनम गैला |
{Np148.5} नांमौं भणैं तैसी चूकली तूंझी तूंझ देषतां |
{Np148.5} अम्रित सेवतां चवि नैंणती |
{Np158.0} हाल बाबा हाल बाबा षुसषबरी |
{Np158.1} नहीं तौ पकरि मारूं करूं बिगरी कुजा आमदी कुजा रफती कुजा माहरबी |
{Np158.2} द्वारके नगर बाबा रास मे गोई लाल तेरा तरकस षूब तेरा बोल |
{Np158.3} द्वारके नगर बाबा कहां के मंगोल असपती गजपती नर नर्दूं |
{Np158.5} नांमदेव कौ स्वांमीं मीर मुकंदू |
{Np163.0} रे अभिमांन लीयैं नर आयौ |
{Np163.0} परआतंम आत्मं नहिं चीन्हीं नर बप नांव धरायौ |
{Np163.1} ग्रभवास बहु त्रास दीनता त्राहि त्राहि लिव लायौ |
{Np163.1} हा हा करत बिसंभर आगैं गहि आपदा छिडायौ |
{Np163.2} माया सेती रातौ मातौ संगि त्रिश्नां कै धायौ |
{Np163.2} गुनहगार गोबिंद राइ कौ कबहूं न हरि जस गायौ |
{Np163.3} है हरि नांव अधार धार कौ साधनि सरनि बतायौ |
{Np163.3} नांमदेव कहै सुणौं मन मूरिष जै समझै समझायौ |
{Np164.0} पावघे पावघे सहजैं मुरारी |
{Np164.0} सबद अनाहद घंटा बाजै बमेक बिचारी बीठुला |
{Np164.1} बेणीं संजम मंजन करिहूं मनैं बुझाया |
{Np164.1} नैंन कुसम करि चरचूं चितैं चंदन लाया |
{Np164.2} पाती प्रीति ध्यांन ले धूपं दीपक ग्यांनां |
{Np164.2} अजपा जपूं अपूज्या पूजूं अजरांवर थांनां |
{Np164.3} जहां कछू नाहीं तहां कछू देष्या जीयरा लोभांनां |
{Np164.3} आतम केरे तेज मधे तेज दीपांनां |
{Np164.4} अनेक सूर मिलि उदै कीये हैं ऐसी जोति प्रकासी |
{Np164.4} तहां निरंजन अंजन षोलै बैकुंठ बासी |
{Np164.5} करम सकल कौ भेष धर्यौ है बिषई बिकारा |
{Np164.5} चंवर पवन गुंन अष्यत करिहूं सारंगधारा |
{Np164.6} बिना बिप्र बेद धुनि उचरै अधिक रसाला |
{Np164.6} बिना तूंबर नारद नाचै गांवहि बाजहि ताला |
{Np164.7} रूप अतीत सकल गुंन रहिता गगन समांनां |
{Np164.7} तहां थैं अधिक लै लाई अंतरि ध्यांनां |
{Np164.8} बिश्नदास नांमइया संगै भेटीला सोई |
{Np164.8} हरि हरि हरि हरि कीरतंन करतां इहि बिधि आंनंद होई |
{Np165.0} लटकि न बोलूं बाप ब्रतमांन गाढा |
{Np165.0} कोहला ऐवडा मोतीडा मैं मंझै डोलै देषीला |
{Np165.1} छेली बैली बाघ जैला मांजरिया भै टूंडै |
{Np165.1} उडत पंषि मैं लवरू पेष्या नर लीजे ह्वै टांडै |
{Np165.2} बावलिया चै षोटै मांषणियां चै पोटै |
{Np165.2} संषै सुणहां मारीला तहां मीडक अभिला लोटै |
{Np165.3} अम्हे जु गैला ब्राट देस तहां गांझी दूध कैला |
{Np165.3} श्रबै आटै गांझीला तहां चौदह रंजन भरिला |
{Np165.4} लटक्यौ गइयौ गढिया जोलै गढिया एवडै रोलै |
{Np165.4} उडत पंषि मैं मूंगी पेषी बाटी जेहै डोलै |
{Np165.5} बिश्नदास नांमदेव इंम प्रणवैं ए छै जीव ची उकती |
{Np165.5} लटकै आछै सांगीला ताछैं मोष न मुकती |
{Np166.0} नहीं ऐसो जन्म बारंबार |
{Np166.0} कहीं पूरब लै पुनि पाईयौ मनिषा औतार |
{Np166.1} ग्रभ बास मैं प्रतिपाल कीन्हीं ताहि सुमरि गंवार |
{Np166.1} कहा उतर देहगौ राजारांम के दरबार |
{Np166.2} बधत पल पल घटत छिन छिन जात न लागै बार |
{Np163.2} तरवर सूं फल झडि पडै बहौरि न लागे डार |
{Np166.3} संसार सागर मंडी बाजी सुरति कीन्हीं सारि |
{Np166.3} मनिष जन्म का हाथि पासा जीति भावै हारि |
{Np166.4} संसार सागर विषम तिरणां निपट उंडी धार |
{Np166.4} सुरति निरति का बांधे भेरा उतरिये लै पार |
{Np166.5} काम क्रोध मद लोभ लालच ताहि बंध्यौ संसार |
{Np166.5} दास नामै जग जीति लीया केवल नांव अधार |
{Np167.5} उठि रे नांमदेव बाहरि जाइ जहां लोग महाजन बैठे आइ |
{Np167.1} बांभण बणीयां उत्त्मि लोग नहीं रे नांमदेव तेरा जोग |
{Np167.2} बार बार सीधा कुण लेह को छिपीया ढिग बैसण देह |
{Np167.3} हम तौ पढीया बेद पुरानां तू कहा ल्यायौ ब्रह्म गियाना |
{Np167.4} नांमदेव मनि उपरति धरी हीन जाति प्रभु काहे मोरी करी |
{Np167.5} झाडि कबलीया चल्यौ रिसाइ मठ कै पीछै बैठो जाइ |
{Np167.6} पगां घूंघरा हाथां तारी नांमदेव भगति करै पछि वारी |
{Np167.7} धज कांपी देवल धरहरया नांमदेव सनमुषि दूबारा फिरया |
{Np167.8} नांमदेव नरहरि दरसन भया बांह पकडि मंदिर मै लीया |
{Np167.9} जैसी मनसा तैसी दसा नांमदेव प्रणवै बीसोबिसा |
{Np168.0} आ भडै रे नौआ आ भणै रे |
{Np168.0} होति छोति कहीं नहीं छीपा सूं देवल मांही ना बडै रे |
{Np168.1} उत्त्मि लोग देहरे आया च्यारुं वरण चा भडै रे |
{Np168.2} उंठिभाई नांमदेव बाहरि आव ज्यौं पंडित वेद भणैं रे |
{Np168.3} नांमदेव उठि जब बाहरि आयौ केसौ नै कल न परै रे |
{Np168.4} देवल फिरि नांमां दिसि भईया पंडित सब पांवा पडै रे |
{Np168.5} दास नांमदेव कौ ऐसा ठाकुर पण राषै हरि सांकडैप रे |
{Np169.0} गाइ मन गोबिंद गाइ रे गाइ तेरो हरि बिन जनम अकारथ जाइ |
{Np169.1} मनिषा जनम न बारंबार तातैं भजि लै रांमपियार |
{Np169.2} रे मन गोबिंद काहे न गावै मनिषा जनम बुरि नहिं पावै |
{Np169.3} छाडि कुटिलाइ हरि भजि मनां या जीवडा का लागू धना |
{Np169.4} अब कै नांमदेव भया निहाल मिले निरंजन दीनदयाल |
{Np170.0} झिलिमिलि झिलिमिलि नूरा रे जहं बाजै अनहद तूरा रे |
{Np170.1} ढोल दमामां बाजै रे तहां सबद अनाहद माजै रे |
{Np170.2} फिर रायां जोति प्रकासी रे जहां आपै आप अविनासी रे |
{Np170.3} जहां सूरिज कोटि प्रकासा रे तहां निहचल नांमदेव दासा रे |
{Np171.0} गाइ रे भावै जिंनिं गावै रांम मिथ्या बाद बकै बेकांम |
{Np171.1} पढैं गुंनैं मन भवैं अंनेक बस्त भली परि भांडै छेक |
{Np171.2} जब लग ह्रिदै नांहीं हेत बीज बिंनां क्यौं निंपजैं षेत |
{Np171.3} जब लग ह्रिदै नांहीं सूध बांझ थणां क्यौं निकसै दूध |
{Np171.4} भणंत नांमदेव सोचि बिचारि बिण परचै मति मरै पुकारि |
{Np172.0} ऐसे ही मना रे मेरे ऐसे ही मनां चलौ रे जहां साहिब अपनां |
{Np172.1} ज्यू सापों सर लेने जाइ जल को डर तो विलमग जाइ |
{Np172.2} ज्यूं पंथी पंथ माहीं डरै घर है दूरि रैनि जानि परै |
{Np172.3} बाल बुधि जैसे कोडी देह रिधना डर तो सांस न लेह |
{Np172.4} ऐसे जारिम पऊ चरण करै नांमदेव कहै ताको कारिज सरै |
{Np173.0} तू सुष सागर नागर दाता तू मेरे प्रारभ पिता अरु माता |
{Np173.1} और न जानूं देवी देवा अपना रांम की करि हूं सेवा |
{Np173.2} नांमदेव कहै मोहि तारि गोसाईं ब्याध बनचर भील की नांईं |
{Np174.0} इन औसर गोबिंद भजि रे |
{Np174.0} यह परपंच सकल बिनसैगे माया का फंदन तजि रे |
{Np174.1} नांव प्रताप तिरे जठ जल मैं मांगत नांव कीयों हठ रे |
{Np174.1} बिन सेवा बिन दान पुनि बिन चाढि विमांन सकल सझ रे |
{Np174.2} तन सरवर एक हंस बसेत हैं ताहूं काल करत फंद रे |
{Np174.2} नांमदेव भनै निरंजन का गुन रांम सुमिरि पिंजरा सझिरे |
{Np175.0} माधो जी कहा करूं या मन कौ |
{Np175.0} मन मैमत नहीं बस मेरौ बरजत हार्यौ दिन कौ |
{Np175.1} स्वांति प्रमोधि लै घरि आंऊं धीर पकरि बैठाऊं |
{Np175.1} पीछै हीतै मतौ उपावै बहुरि न इहि घरि आऊं |
{Np175.2} अम्रत झांडि बिषै क्यूं ध्यावै करत आप मनि मायौं |
{Np175.2} कहै सुनै की कछू न मानै अनेक बार समझइयो |
{Np175.3} कब लग तंत रहूं या मनकै जतन कीया नहीं जाई |
{Np175.3} या अरदास करै जन नामौं सुनि लीजयौं रांम राई |
{Np176.0} रुंडा रांम जीसूं रंग लगाया रे सहजि रंग रंग आया रे |
{Np176.1} ररै ममै की भांति लिषाई हरि रंग में रैंणी रचि आई |
{Np176.2} प्रेम प्रीति का बेगर दीया हरि रंग मैं मेरा मन रंगि लीया |
{Np176.3} नांमदेव कहै मैं हरि गुण गांऊं भौ जल मांहि बहौरि नहीं आऊं |
{Np177.0} रसना रंगी लै हरि नांम और झषन स्यूं कौंन कांम |
{Np177.1} रसना हे तूं बकबादनी रांम न सुमिरै हे पापनी |
{Np177.2} रसना तो पैं मांगूं दांन रांम छाडि जिनि उचरै आंन |
{Np177.3} रसना मारि करूं नव षंड रांम न सुमिरै श्री ब्रह्मंड |
{Np177.4} जप तप तीरथ भये सकांम नांमदेव कहै मोंहि तारिहै रांम |
{Np178.0} हरि बिन कौन सहाइ करैगो |
{Np178.0} जौ ऐसौ औसर बिसरैगो तौ मरकट कौ औतार धरैगौ |
{Np178.1} करम डोरि बाजीगर कै बसि नाचत घरि घरि बार फिरैगौ |
{Np178.1} ले लुकटी तौहि त्रास दिषावै जन जन कै तूं पाइ परैगौ |
{Np178.2} जूं हमाल सिरि बोझ बहत है लालच कै संगि लागि मरैगौ |
{Np178.2} ज्यूं कुलाल चक्री कूं फेरै ऐसे तूं कई बार फिरैगौ |
{Np178.3} भजि भगवंत मुक्ति कै दाता रांम कहया कछु ना बिगरैगौ |
{Np178.3} नांव पीताप राषि उर अंतर नांमदेव सरणै उबरैगौ |
{Np179.0} जागौ न बैरागी जोगी यही अनोपमि बाणी जी |
{Np179.0} झिलिमिलि झिलिमिलि होइ निरंतर सो गति बिरलौ जाणी जी |
{Np179.1} राग बैराग म्हारै मंडल चूवै कारण क्या भीजै जी |
{Np179.1} निस अधियारा भौ सब भागा सुनि मैं सूता जागूं जी |
{Np179.2} नारि न सारि तांत्य नहीं तूंबा पत्र पवन न पाणी जी |
{Np179.2} एकै आसन दोइ जन बैठा रावल नैरौ हिताणी जी |
{Np179.3} मनकरि हीरा तनकरि कंथा जम मनी परि जागूं जी |
{Np179.3} भणत नांमदेव अनहद जाचूं बैकूंठा भिष्या मांगू जी |
{Np180.0} सहज बोलणैं बोल बोलीजै पै अनुभै बिनां न नीपजै |
{Np180.1} राजहंस चालिबो कौंणैं सीकवीला सांगि मौरुला कौंणैं नांचवीला |
{Np180.2} चंदण सीतल कौंणैं कैला पैल सियांना दिढ कौंणैं कैला |
{Np180.3} पहु पास कौंणैं दीधली प्रमला सांगि मांगि कास कौणैं दीधला क्रीला |
{Np180.4} सुरैं आथी कोकिला पै बसंत बिनां नई बे रसाला |
{Np180.5} अंम्रितास कौंणैं दीधली गौडी जिभ्या नी बडी वलवती स बोबडी |
{Np180.6} नांमदेव भणैं सत संगति फली मज केसौ चरणां नी बडी |
{Np181.0} नको नको रे संसार महाजड छाडि परपंच कलपनां महा कड |
{Np181.1} मल मुत्रा चैया भांडै तामैं पांच बसैया भांडै |
{Np181.2} पांच मद भूत गुण त्रिबिधा तामैं भ्यंन्न परकूरति अष्टधा |
{Np181.3} नांमदेव भणै एणीं माया चौरासी लष भरमाया |
{Np182.0} जपि रांम नांम न्रिभै पुरी तिनि चरणैं अहल्या उधरी |
{Np182.1} रांम नांम मेरे हिरदै लेषि रांम बिनां सब फोकट देषि |
{Np182.2} जे बोलिये तौ कहिये रांम आंन बकन सूं नांहीं कांम |
{Np182.3} नांमौं भणैं मेरै एकै नांउं रांम नांम की मैं बलि जांऊं |
{Np183.0} रांम नांमैं नींसांण बागा |
{Np183.0} ताका मरम कोई जांणैं सभागा |
{Np183.1} बेद बिवर्जित भेद बिवर्जित ग्यांन बिवर्जित सुंन्यं |
{Np183.1} बिवर्जित जुगति बिवर्जित तहां नहीं पाप न पुंन्यं |
{Np183.2} स्वांग बिवर्जित भीष बिवर्जित डयंभ बिवर्जित लीलं |
{Np183.2} कहै नांमदेव आपहि आपै ब्याप्या सकल सरीरं |
{Np184.0} हीन दीन जात मोरी पंढरी के राया |
{Np184.0} ऐसा तुमने नांमां दरजी कायक बनाया |
{Np184.1} टाल बिना लेकर नांमां राऊल में गाया |
{Np184.1} पूजा करते बह्मन उनैन बाहेर ढकाया |
{Np184.2} देवल के पिछे नांमां अल्लक पुकारे |
{Np184.2} जिदर जिदर नांमां उदर देऊलहिं फिरे |
{Np184.3} नाना बर्ण गवा उनका एक बर्ण दूध |
{Np184.3} तुम कहां के ब्रह्मन हम कहां के सूद |
{Np184.4} मन मेरी सुई तनो मेरा धागा |
{Np184.4} खेचरजी कें चरण पर नांमां सिंपी लागा |
{Np185.0} हम तो भूले ठाकुर जानें तुम कौ गाई झूट दिवाने |
{Np185.1} नाला आप आप सागर हुवा काहे के कारण रोता है कुवा |
{Np185.2} चंदन के साती लिंब हुवा चंदन क्यौ कर रोवे देखो ए हिंगन |
{Np185.3} गुरु की मेहेर से नांमां भये साधु देखत रोने लगे जन हे भोदुं |
{Np186.0} रांम बीठला देव वीठला हमं तेरे सेवग बालिक चेला |
{Np186.1} माइ वीठला बाप वीठला जाती पांती गुरगोत वीठला |
{Np186.2} ग्यांन वीठला ध्यांन वीठला नांमां के स्वांमीं प्रांण वीठला |
{Np187.0} भले बिराजे लंबकनाथ |
{Np187.1} धरणी पाय स्वर्ग लोक माथ योजन भर के हाथ |
{Np187.2} सिव सनकादीक पार न पावे अनगन सखा विराजत साथ |
{Np187.3} नांमदेव के आप ही स्वामी कीजे मोहि सनाथ |
{Np188.0} रांम नाम विन और न दूजा कूंण देव की करिहूं पूजा |
{Np188.1} रांम हि माई रांम हि बाप रांम बिनां कूंण काटै पाप |
{Np188.2} संपति विपति रांम हीं होइ रांम बिनां कूंण तारै मोहि |
{Np188.3} भणंत नांमदेव अंम्रित सार सुमरि सुमरि जन उतरे पार |
{Np189.0} पंढरीनाथ विठाई बतावो मुजे |
{Np189.0} पंढरीनाथ विठाई |
{Np189.1} माय बाप के सेवा करीये पुंडलीक भक्त सवाई |
{Np189.1} वैकुंठ से विष्णु लाये खडे करकर बतलाई |
{Np189.2} चन्द्रभागा बालबंट पर कबिरा धूम चलाई |
{Np189.2} साधु संत की हो गई गदरी भजन कुटाई खूब खाई |
{Np189.3} त्रिगुणा में रेनु बेनु बजावे सागर का जबाई |
{Np189.3} दही दूध की हंडी फुट गई मर मर दुध्या पाई |
{Np189.4} नांमदेव देके गुरु शिखावें खेचरी मुद्रा गाई |
{Np189.4} कृष्ण जी की बार बार गावै हरि नाम बढाई |
{Np190.0} मैं को माधौ मलमूत्र धारी मैं कहा जांनौं सेवा तुम्हारी |
{Np190.1} तुम्हारे घर कौं भांडवि द्यावंत तुम्हारे घर कौ आदि कलांवंत |
{Np190.2} नांमदेव कहै देवनि के देवा शुर नर फुंनिग तुम्हारी सेवा |
{Np191.0} तुम बिन घरि येक रहूं नहि न्यारा सुन यह केसव नियम हमारा |
{Np191.1} जहां तुम गीरीवर ताहां हम मोरा जहां तुम चंदा तहां मैं चकोरा |
{Np191.2} जहां तुम तरुवर तहां मैं पंछी जहां तुम सरोवर तहां मैं मच्छी |
{Np191.3} जहां तुम दिवा तहां मैं बत्त ी जहां तुम पंथी तहां मैं साथी |
{Np191.4} जहां तुम शिव तहां मैं बेल पूजा नांमदेव कहे भाव नहीं दूजा |
{Np192.0} सावध सावध भज ले रे राजा नहीं आवे ऐसी घडी जू |
{Np192.1} उत्त्म नरतनु पाया रे भाई गाफल क्यों हुवा दिवाने जू |
{Np192.2} जिन्ने जन्म डारा है तुज कूं विसर गया उनका ग्यान जू |
{Np192.3} फिर पस्तायेगा दगा पायेगा निकल जायेगा आवसान जू |
{Np192.4} क्या करना सो आजि कर ले फिर नहीं ऐसी जोडी जू |
{Np192.5} हंस जायगा पिंजरा पडेगा तुज कैसा भुल पडी जू |
{Np192.6} सुन्ने का मन्दिर मेहेल बनाया धन संपत नहिं तेरी जू |
{Np192.7} यामे न और जोरु लडके सुख के खातर सोर जू |
{Np192.8} अकेले आना अकेले जाना सब झुटी माया पसरी जू |
{Np192.9} लख चौर्यासी का फेरा आवेगा तब चुपी बैठे बंदे जू |
{Np192.10} फिरतां फिरतां जीव रमता है बाबा कोन रखे तेरे तन कूं जू |
{Np192.11} जिस माया उदरी जन्म लियेगा तेरे संगत दुख उनकू जू |
{Np192.12} गरमी की यातना सुनले रे भाई नवमास बंधन डारे जू |
{Np192.13} नहीं जगा हलने चलने कू बाबा छडनिकु कोई नहीं आवे जू |
{Np192.14} आग लगी क्या देख न आंधे काय के खातर सोया जू |
{Np192.15} ऐसी बात सुनके नांमां सावध हुवा गुरु के पाव मिठी डारी |
{Np192.16} मैं आनाथ दुबले शरण सये तुज कू आब जो मेरी लाज राखी जू |
{Np193.0} नांमां तुं हि तूं झूठा रे तेरा पंथ झूठा रे |
{Np193.0} अल्लाहि अलम का साईं सोहि गुप्त चहरा रै |
{Np193.1} मुसलमीन तो हंबी जाणी नहीं रांम कु तोली |
{Np193.1} पांच बखत निमाजु गुजारी मस्जित क्यूं नहीं बोली |
{Np193.2} वाच्छाव तू ही तू दीवाना रे तेरा तू हिं दीवाना रे |
{Np193.2} गाई की तो हंबी जाणी खेती वीराणा खाती |
{Np193.2} एक पाव तो छीन लिया है तीन पाव पर चल जाती |
{Np193.3} नांमां तू हि बकरी काटी मृगी काटी हलाल कीया कहता है |
{Np193.3} मुरगी में सो अंडा निकला हलाल कैसा होता है |
{Np193.4} वाच्छाव बाबा आदम हंबा जाणें ढबला नंदी आवे |
{Np193.4} सीरा लसेट का बेटा मारे हरांम खाना खावे |
{Np193.5} नांमां तू हि झूठा रे |
{Np193.5} उन ने मारा उन ने तारा उनने किया उत्धारा |
{Np193.6} मुवा पोगंडा आब जीवावै ऐसा रांम हमारा पाच्छा |
{Np193.7} दशरथ को दोनो बेटे रांम लछीमन भाई डेरा छांड कर जंगल जावे |
{Np193.7} जोरु अपनी गमाई |
{Np193.8} नांमां तू हि जल ऊपर फत्तर तारी आहिल्या नारि उत्धारी |
{Np193.8} रावण मारा बिभषण थापा लंका बक्से झौरी पात्छा तूं |
{Np193.9} गोऊ बछरा दोनऊं काटे नांमां आगे डारे |
{Np193.9} नांमदेव ने हाथ लगाया बछरा पीवन लागे |
{Np193.10} अब तो भली बनी है जी सबका धनी रांमधनी है जी |
{Np193.10} नांमां वाच्याव सहज मिलै सांचा झगडा उनका |
{Np193.11} ऊंचा नीचा कर कर देख्यो सोही ऊंचा नीचा |
{Np194.0} ए माधौ कैसैं कीजै जोग |
{Np194.0} करत जोग बहुत कठिनाई तजि न सकूं या भोग |
{Np194.1} नहीं मेरे रहणीं नहीं मेरे करणीं बंध्यौ पांच बसि पोष |
{Np194.2} नहीं मेरे ग्यांनां नहीं मेरे ध्यांनां ब्यापै हरिष रु सोक |
{Np194.3} मैं अनाथ सुकृत हीनौं तुम थैं पर्यौ बिजोग |
{Np194.4} नांमदेव कहै हरि सरणि राषियौ नहीं तौ हसिबा लोग |
{Np195.0} ताहि गावै दास नांमां रे संत जननि के पुरवन कांमां |
{Np195.1} असपति नांमदेव तमकि बुलाया पंल्यंग बेग दे ल्याव बे |
{Np195.1} गिलसूरी गींदवो निहाली दर हालैं पहुंचाव बे |
{Np195.2} अंबरीक प्रहिलाद परीछत जस गावैं प्रभू तेरा |
{Np195.2} सुंदर स्वामि कवल दल लोचन प्रांण जीवन धन मेरा |
{Np195.3} अपनें जन कौं दीनर दांनर दोऊ मनक जनावै |
{Np195.3} भगत जनन कौं जयौ दमोदर पुनरपि जनमि न आवै |
{Np195.4} त्रिभुवन धणीं पज प्रतिपालणा ताकौ जस नांमदेव गावै |
{Np195.4} सूकी सेज जलांह तैं हाजरि दर हालैं पहुचावै |
{Np196.0} सुणि भाई महिमां नाम तणीं |
{Np196.0} माह्रा सतगुर पासैं जो मैं सुणीं |
{Np196.1} कोटि कोटि बार जौ पढिये बेद सब सास्त्र कौ लीजै भेद |
{Np196.1} पुरांण अठारह कौ मत जोइ रांम नाम समि तुलै न कोइ |
{Np196.2} कोटि कोटि कूप षणावै बाइ कोटि कोटि कन्यां दे परणाइ |
{Np196.2} कोटि कोटि बार जौ कीजै जगि तुलै न नांम सहंश्र मैं भगि |
{Np196.3} बिस्व सगली जौ दीजै दांन कोटि कोटि तीर्थ कीजै अस्नांन |
{Np196.3} कोटि जप तप साधै पांन तऊ न आवै नांव समांन |
{Np196.4} गज गनिका गोतमबधु तरी निर्मल नांम एह्रौं छै हरी |
{Np196.4} पतित अजामेल सरणैं गयौ भाव कुभाव जिनि हरि नाम लयौ |
{Np196.5} सुष नारद प्रहिलाद अभ्यास सुमिर्यौ धू सति करि बिसवास |
{Np196.5} तिनका हरि काटे भौफंद ते न चलैं चलैं रवि चंद |
{Np196.6} हिरदै सति करि सुमिर्यौ रांम आंन धरम सब तजि बेकांम |
{Np196.6} भणत नांमदेव हरि सरणां आवा गवन मेटि मरणां |
{Np197.0} जाबा न देख्यूं हो नर हरी मो नृधन कौ धन नरहरी |
{Np197.1} आगल थयौ अगोचर थाइसि मारहारि दयाथकौं मंजाइसि हो नरहरी |
{Np197.2} तीन लोक मैं कहीं न समाणौं संतनि हिरदै समौं हो नरहरी |
{Np197.3} नांमदेव कहै मैं सेवग तेरा आवा गवण निवारि हो नर हरी |
{Np198.0} पायौ मैं रांम संजीवनि मूरी गुर मिल्यौ बैद बिथा गई दूरी |
{Np198.1} पढि पुरांन पंडित बौराना भ्रम क्रम संसार भुलानां |
{Np198.2} आन देव सब भ्रमकी पूजा देह घरे कौ धरम न दूजा |
{Np198.3} फुनि मुनि वरनि धर्म मति चोषी पीवत नांमदेव भये संतोषी |
{Np206.0} हरि हरि करत मिटे सिभ भरमा हरि के नामु ले ऊतम धरमा |
{Np206.1} हरि हरि करत जाति कुल हरी सो हरि अंधुले की लाकरी |
{Np206.2} हरए नमस्ते हरए नमह हरि हरि करत नहीं दुखु जमह |
{Np206.3} हरि हरनाखस हरे परान अजैमल किऊ बैकुंठ हि थान |
{Np206.4} सूआ पढावत गनिका तरी सो हरि नैनहु की पूतरी |
{Np206.5} हरि हरि करत पूतना तरी बाल घातनी कपटहि मरी |
{Np206.6} सिमरन द्रौपत सुत ऊधरी गऊतम सती सिला निसतरी |
{Np206.7} केसी कंस मथनु जिनि कीआ जीअ दानु काली कऊ दीआ |
{Np206.8} प्रणवै नामा ऐसो हरि जासु जपत भै अपदा टरी |
{Np224.0} एकै बीठुला सरणैं जा रे जनम बायां का दौडा रे |
{Np224.1} तीरथैं तीरथैं कां हींडा रे लटक्या डोया कां तूंबा रे |
{Np224.2} फूकाचया तुलसी बाहा रे ध्रू सारीषा पद जोडा रे |
{Np224.3} नांमौं भणैं तूं देव पहा रे कैसौ भगता चा रिणियां रे |
{Np225.0} पद निरषत कि न जाइ रे दिनां आप छिपांनौं मन हीं मनां |
{Np225.1} जै तू न डरसि न करसि घाई तौ तूं निमसि ठांइ कुठांई रे मनां |
{Np225.2} घट भरिलै उदिक चढोई ऐसैं तूं निहचल होई रे मंनां |
{Np225.3} नांमदेव कहै सुष सरगै नांहीं सो सुष भगतां माहीं रे मनां |
{Np226.0} कुनूं क्रिपा तूंझी होइ ज्यूं आवरी |
{Np226.0} बिघन ब्याधी तेथैं काल कांईं करी |
{Np226.1} एक बहबला महापुरी बलसि या भीतरि |
{Np226.1} जीवल होता तारू जेन्हैं धरीला निज करी |
{Np226.2} एक उदैस भूतला तास दीवौ सनमुष भेटिला |
{Np226.2} नीधंनियां धन द्यौरी धनाइति कैला |
{Np226.3} हरी दीपावली गुणीं बांणी रेषिला |
{Np226.3} सुटत सुनौ सरपैं पारधी डंकिला |
{Np226.4} गाइ का पांणधी बाघ झंपाविला |
{Np226.4} जीवल होता सीहूं तेन्हैं बाघ निरदालीला |
{Np226.5} ऐसी च्यंचर त्रे तुझी नका लेवा देवा |
{Np226.5} बिश्नदास नांमां बीनवै केसवा |
{Np227.0} भाई रे इन नयननि हरि पेषो |
{Np227.0} हरी की भक्ति साधु की संगति सोई दिन धनि लेख्यो |
{Np227.1} चरन सोई जो नचत प्रेम सो कर जो करै नित पूजा |
{Np227.1} सीस सोई जो नवै साधु को रसना और न दूजा |
{Np227.2} यह संसार हाट कौ लेखा सब कोउ बनीजहिं आया |
{Np227.2} जिन जस लादा तिन तस पाया मूरख मूल गवाया |
{Np227.3} आतमराम देह धरि आयो तामै हरि कौ देखौ |
{Np227.3} कहत नामदेव बलि बलि जैहो हरि मनि और न लेखौ |
{Np228.0} रुखडी न खाइयो स्वामी रुखडी न खाइयो |
{Np228.0} हाथ हमारे घिरत कटोरी अपनी बांटा ले जाइयो |
{Np228.1} दौडै दौडै जात स्वामी रोटणियां मुख मांहि |
{Np228.1} हम तौ दौंडै पहुंच न साकै मेल लेहु गोसाइं |
{Np228.2} घट घट वासी सर्व निवासी पलमें भेष बनाया |
{Np228.2} कूकर ते ठाकुर भये प्रगटे नामदेव दरसन पाया |
{Np229.0} अस मन लाव राम रसना तेरो बहुरी न होय जरा मरना |
{Np229.1} जैसे मृगा नाद लव लावै बान लगे वहि ध्यान लगावै |
{Np229.2} जैसे कीट भृंग मन दीन्ह आपु सरीखे वा को कीन्ह |
{Np229.3} नामदेव भनै दासन दास अब न तजैं हरि चरन निवास |
{Np230.0} मोर पिया बिलम्यो परदेस होरी मैं का सौं खेलैं |
{Np230.0} घरी पहर मोहिं कल न परतु है कहत न कोउ उपदेस |
{Np230.1} झरयो पात बन फूलन लाग्यो मधुकर करत गुंजार |
{Np230.1} हाहा करौं कंथ घर नाहीं के मोरी सुनै पुकार |
{Np230.2} जा दिन तें पिय गवन कियो है सिंदुरा न पहिरौं मंग |
{Np230.2} पान फुलेल सबै सुख त्याग्यो तेल न लावों अंग |
{Np230.3} निसु बासर मोहिं नींद न आवै नैन रहे भरपूर |
{Np230.3} अति दारून मोहिं सवति सतावै पिय मारग बडि दूर |
{Np230.4} दामिनि दमकि घटा घहरानी बिरह उठै घनघोर |
{Np230.4} चित चातृक है दादुर बोलै वहि बन बोलत मोर |
{Np230.5} प्रीतम को पतियां लिखि भेजौं प्रेम प्रीति मसि लाय |
{Np230.5} बेगि मिलो जन नामदेव को जनम अकारथ जाय |
{Np231.0} तू मति बरजै माइ हे मूंनैं देहुरै जाता |
{Np231.0} रांम नांम म्हारै मनि बसै चित चत्रभुजि राता |
{Np231.1} करम छाडि कुकरम करुं तौ तू बरजि हे माई |
{Np231.1} आदि पुरिष मैं सेइयौ जिंहि यौ सिष्टि उपाई |
{Np231.2} माइ कहै सुंणि पूत रे तुझ बिन घरि क्यौं सरिसी |
{Np231.2} जिंहि र उपाई मेदनीं सोई चिंता करसी |
{Np231.3} माता बिण बालक किसौ ससिहर बिण रैंणी |
{Np231.3} दीपक बिण मंदिर किसौ त्यौं म्हे क्रिश्न बिहूंणीं |
{Np231.4} काहू कै मनि क्यौं बसै काहू क्यौं र सुहावै |
{Np231.4} नांमां कै चिति बीठलौ छीपौं हरि गुंन गावै |
{Np232.0} हरे नमस्ते हरे नमां |
{Np232.0} हरि हरि हरि हरि उचरसि मनां |
{Np232.1} हरि हरि कहत कटे सब क्रमां हरि कौ नांम लीयें उतिम धरमां |
{Np232.1} हरि हरि करत जाति कुल हरी सो हरि नैंननि की पूतरी |
{Np232.2} बालघातनीं कपटां भरी हरि हरि करत पूतना तिरि |
{Np232.2} सो हरि अंधे की लकरी |
{Np232.3} हरि हरि कहत गजा उधरी सूवा पढावत गनिका तिरी |
{Np232.3} केसी कंस मथन जिन कीयौ जीवदांन काले कूं दीयौ |
{Np232.4} हरि हरणांकुस हरे परांन अजामेल बैकुंठां ठांन |
{Np232.4} हरि हरि कहत दुवै उधरी प्रणवत नांमदेव हरि सूं रली |
{Np233.0} डोला चै डोल कांन्हां जीव चा जीवलु कांन्हां |
{Np233.0} तू आदि चौ समाधी सिध चौ प्रसिध कांन्हां |
{Np233.1} तूं बिचार चौ सारू अग्यांन चौ कोठारू कांन्हां |
{Np233.1} तूं आंनंद चौ कंदू सुष चौ बिनोदू कांन्हां |
{Np233.2} तूं प्रेम चा पूतला नांमौं भणैं श्रीगोपाला |
{Np234.0} तुम्ह देवा हरि तुम्ह देवा |
{Np234.0} मेरे तुम्हही सजन बंधवा |
{Np234.1} आंब बडौ जगनाथ देवा जहां का भगत नांमां |
{Np234.1} बालपणां कौ मीत मिल्यौ है हंम घरि राघौ पांहुंणां |
{Np234.2} लोग बोलैं नांमां नांमां ए बोल लागै हांमां |
{Np234.2} अंगुरी दिषांयें कुहडा न जीवै मैं कैसैं जीऊं परसोतमां |
{Np234.3} घाट कालंद्री डोल आछै उपम सोहै भला |
{Np234.3} नैंन निरषि छीपी मिल्यौ कुटंब नास भैला |
{Np234.4} कंबली पटोलै गांठि परी है कृस्न देव तेरी रावलियां |
{Np234.4} मूवल बंभन पंग दिषावै षंभ षांऊं तेरी देहुरियां |
{Np234.5} बोलत चालत सरूप आयौ भेष धरें बलिवंडा |
{Np234.5} नांमां छींपी कौ भाग पलट्रयौ मिल्यौ रांम मनोहरा |
{Np235.0} न होइ ज्यौ तीरथ ब्रत अस्नांन करीता न होइ ज्यौं कवित परमोध रचीता |
{Np235.0} न होइ ज्यौ सुघडपणैं गाता जेन्है होइ ज्यौ आतां |
{Np235.0} ते वेगले च असे |
{Np235.1} न होइ ज्यौं योगा साधणैं न होइ ज्यौ गिरासणैं पवनैं |
{Np235.1} न होइ ज्यौ इंद्री दवणैं जेन्हैं होइ ज्यौ मनैं |
{Np235.1} ते वेगले च असे |
{Np235.2} न होइ ज्यौ आतम समाधी न होइ ज्यौ आही कष्ट साधी |
{Np235.2} न होइ ज्यौ पराक्रंम बुधी जया जया होइ ज्यौ त्रिसुधी |
{Np235.2} ते वेगले च असे |
{Np235.3} न होइ ज्यौ आकारनैं आगमैं न होइ ज्यौ निरपणैं न्रिगमैं |
{Np235.3} न होइ ज्यौ षट क्रम साधणैं जेन्हैं होइ ज्यौ ब्रह्मैं |
{Np235.3} ते वेगले च असे |
{Np235.4} न होइ ज्यौ पुरांण परचीती न होइ ज्यौ देव नी बिगती |
{Np235.4} न होइ ज्यौ आतम परचीती जया होइ ज्यौ त्रिसुधी |
{Np235.4} ते वेगले च असे |
{Np235.5} न होइ ज्यौ सुड दरसपणैं न होइ ज्यौ सुचील अंतहकरणैं |
{Np235.5} न होइ ज्यौ अहो भावहीणैं न होइ ज्यौ एकै केसवा बिनां |
{Np235.5} बिश्नदास नांमां |
{Np236.0} हरि हरी दून्यूं अष्यर ऊचारी अरि लटकि बिगारी |
{Np236.1} सौंडणिं घाला पारै दूरि नांमौं भणैं हवि मंत्र ऊचारी |
{Np237.0} पाया पडूं देव पाया पडूं देवा रांमां |
{Np237.1} जिंम जिंम रूसिजौ तिम तिम गौड कांन्ह पूरवि मन कोड |
{Np237.2} तार डंडी करी उभाव तुझैं द्वारै |
{Np237.3} बीनवैं बिस्नदास नांमां उपस्यांम कीजै अम्हा |
{Np238.0} सेइये गोपाल राइ अकल निरंजन |
{Np238.0} भगति कौ दांन दीजै जाचै हो भगत जन |
{Np238.1} जाचै घरां द्रिग दसा सराइचा बैकुंठ सी चित्रसाली |
{Np238.1} सपत लोक साहिबांन पूरि ले लिषमीं पियारी चंद सूर जाचै दीवला |
{Np238.1} कंद्रप काल जांनैं बापुला कोटवाल सुक्र सा घरी |
{Np238.1} ऐसौ राजा है नरहरी |
{Np238.2} जाचै घरां कुलाल वी ब्रह्मां चत्रमुषा दावणां |
{Np238.2} जिनि बिस्व संसार रचीला जगत्र तणां दातार |
{Np238.2} जाचै ईस्वर मंत्री बावला तंत मंत अंम्रित भाषिला |
{Np238.2} पाप पुनि जाचै डांगिया द्वारै चित्र बिचित्र लेषिया |
{Np238.2} धरमराइ पौली प्रतिहार ऐसौ राजा श्री गोपाल |
{Np238.3} जाचै घरां गांइण चत्रु बेद गंध्रप जन ढाढिया |
{Np238.3} अष्टादस पुरांण नागरिया सर्ब सास्त्र बहुरूपिया |
{Np238.3} तंत मंत बोलै आछिया त्रेता पुरी मंझि काछिया |
{Np238.3} चंवर ढार जाचै घरि पवनां चेरी सकति जीति ले तीन्यूं भवनां |
{Np238.3} अंड टूक जाचै बसुमति ऐसौ राजा कवलापती |
{Np238.4} जाचै घरां कूरंम सा पालिका सेसनाग सा सेजवालिया |
{Np238.4} अठारह भार बनासपती मालनी छपन कोटि मेघमाला |
{Np238.4} जास घरि पणिहारिया नष प्रसेद जाचै सुरसुरी |
{Np238.4} सात समंद जास बिस्तरी सर्ब जीव जाचै बरतणी |
{Np238.4} ऐसौ राजा त्रिभुवन धणीं |
{Np238.5} जाचै घरां सनक सनंदन संत कुवार सनकादिक अंबरीष |
{Np238.5} सुष प्रहिलाद बभीषण हणवंत |
{Np238.5} नारद धूव ऊधव अक्रूर अनंत कोटि सिध साध |
{Np238.5} ऐती बरतणि जाचै घरी सकल बियापक अंतरि हरी |
{Np238.5} नांमदेव प्रणवैं ताकी आंण सकल भगत जाकै नीसांण |
{Np239.0} रांम नांम सुमिरी रे मनां भव बंधन छूटै यातनां |
{Np239.1} रांम नांम भौजल तारिका रांम बांचूं नैंनैंणें आंनका |
{Np239.2} रे मन रांम बिसारिका हीरा कौडी बरै हारि मां |
{Np239.3} रांम नांमां ची करि नाव री ता चढि भौ सागर तिरी |
{Np239.4} रांम नांमां ची मजया गोडी गूंगा की जैसी साकरी |
{Np239.5} रांम नांमां चा करि अभ्यासा रांम नांम सुमिरे नांमदेव दास |
{Np240.0} हरि नांव अंम्रित पषालि मुषां थैं |
{Np240.0} बहुत ते पांणीं की करै रे |
{Np240.1} आसत्या चा मल लागि लै जिभ्या |
{Np240.1} ते न छूटति हरि नांव बिणां हो |
{Np240.2} हरि कथा गंगेव अस्नांन जला |
{Np240.2} नांमइया चा स्वांमीं ची ऐसी जा हो |
{Np241.0} ऐसै कैसैं न मिलंत ते साधू रे ज्यां चा अंतरक तरकै न बोधू रे |
{Np241.0} ज्यां चा निज आंणंद उदबोधू रे |
{Np241.1} ब्रह्म श्रबग तीस दास मिजास आंन नहीं बिसंमि |
{Np241.1} ते जाणंति अति दूरि गंमि ते भेटति भागि परंम |
{Np241.2} जप तप करवील नुष्टांन धईये धाता धरवील निज ध्यांन |
{Np241.2} गईए गाता बिबरीरजित ग्यांन ग्यांनां ध्यांनां चा फल ते सजण रे |
{Np241.3} पवनां घालवील पलांण पांऊं चालवील गगन |
{Np241.3} भूत भवीस कलवील बरतमांन पै त्या साधू चैं न होईल समांन |
{Np241.4} चंद्रा अंमृत सुषैं सेवील बांहे सागर हेला तरवीली |
{Np241.4} अस्त जाता रवि धरवील पै त्या साधू ची भट न होईल |
{Np241.5} निज ब्रती चा करावैं निरोधू जीवा सीवा चा भुगांवैं आंणंदू |
{Np241.5} नांमदेव भणैं मिलैं ते साधू तां चै दरसणैं छूटै भवबंधू |
{Np242.0} बस्त गरीबनि गांम |
{Np242.0} करुंणां स्यंध दींन बे बंधू रहत प्रेम कैं धांम |
{Np242.1} सु मिलत ध्यांन धर्म नहीं रीझत गंमि नांहीं गुण ग्रांम |
{Np242.1} दींन दुवारि सदा हरि निमसत नांमदेव भणैं उनमांन |
{Np243.0} सुणौ रे अवधू अनभै बांणीं इन परि पाया अलष बिनांणीं रे |
{Np243.1} सरोवर सूका कमला फूल्या रे जल का माछा अगिनें झूल्या रे |
{Np243.2} अगिनि बरिषै अषंड धारा रे नव पालव भई अठारह भारा रे |
{Np243.3} पांणीं में परबत दह दिसि जलिया रे दरिया ऊलटि बूंद मैं मिलिया रे |
{Np243.4} अषंड जोतें पतंग मिलिया रे भणंत नांमदेव संकट टलिया रे |
{Np244.0} सिरजंनहार सुंमरि मंन मेरा पल पल घटै आव मैं तेरा |
{Np244.1} पूजै आयु रहै नही पावै मूरिष काहे न रांमहि गावै |
{Np244.2} कांम क्रोध तजि बिषै बिकारा राम नांम जपि अम्रित सारा |
{Np244.3} दींन होइ सुक्रित करि लै कोई ऐसा औसर बहुरि न होई |
{Np244.4} निरति सुरति गोबिंद सुष राषी भणत नांमदेव हरि रस चाषी |
{Np245.0} नांमदे नांमदे साहिब मोरा मैं भिषारी जंन मंगित तेरा |
{Np245.1} नांव बिनां कही कैसैं जीजै भाव भक्ति बिसवास स्यौं लीजै |
{Np245.2} नांव बिनां मैं बहु दुष पाया अंतरि क्रिपा करी रांम राया |
{Np245.3} नांमदेव जंन की पुरवो आसा न्रिमल नांव मैं दे मोहि बासा |
{Np246.0} म्हारै मंदिर आव हो नरहरी हूं जावा न देस्यौं नरहरी |
{Np246.1} आगै थकां अगोचर थाइसि हिरदै थकां म जाइसी हो नरहरी |
{Np246.2} तीनिं लोक मैं कहूं न संमांनौं बैसनौं हिरदै संमांनौं हो नरहरी |
{Np246.3} अंनेक कोटि आगैं उधरिया धू अबिचल करि राष्यौ हो नरहरी |
{Np246.4} भणंत नांमदेव साहिब मोरा म्हारौ आवागंवण निंवारि हो नरहरी |
{Np247.0} तू मूझा तूंगा तूं मुझा तूंगा तूं मुझा कैसैं डार देवा |
{Np247.1} कउवा की बिस्टा पीपल उचिस्ठा घंन चर निकटि गूंचडा भैला |
{Np247.2} सब जग जाईला पैं भगत न जाईला जनम जनम नांमदेव नीसांण बाईला |
{Np247.3} प्रणवति नामदेउ इहु जीउ चितवै सु लहै अमरु होइ सद आकुल रहै |
{Np250.0} तू मेरे तीरथ तू मेरे कासी वोलगूं रांमहि जो अबिनासी |
{Np250.1} गगनि गंगा भुवनि गंगा सब बिधि गंगा रांम नांम संगा |
{Np250.2} कोटी तीरथ जौ मन चंगा रांम कै नांव पषालि लै अंगा |
{Np250.3} नांमदेव भणैं जोगेस्वर सोई जाकै हिरदै रांम नांम होई |
{Np251.0} अकिवला तैं को को न लूटे बडे बडे मुनि जन कोई न छूटे |
{Np251.1} तै लूट्रया राजा बलि बांवन ते र$बि बिगूच्यौ रांवंण |
{Np251.2} तैं कैरू दल सबै सींघार्या तैं गुर द्रोवंण पितामह मार्या |
{Np251.3} साध संगति मिलि करहु विचारा नांमदेव नाचै हरि दरबारा |
{Np252.0} सजल जल नीर न दीसै डोला सघंण घंणवट अमीं चा गोला |
{Np252.1} तलि संसार वरि सरोवर नीर भरै पणिहारि घरोघर |
{Np252.2} पातालि टिकुली गगन कूवा बाडी सीचतां माली अंमर हुवा |
{Np252.3} नदी नाव बहै निभ नाभ जोवो री आंबली चालै तौ नाव भीतरी |
{Np252.4} पाहौ ऐणैं जलैं जग बुडाला नांमौं सेवग साहिब चरणैं मुराला |
{Np253.0} मनां सेविया रे हरी नाम ओषदी जेनैं परम पद पावसी ते |
{Np253.1} सालि पाला कांई सांगसी मजपडा हरि नांम धडधडा सेवि पारे मना |
{Np253.2} अनेक ओषदी मेलवत का कोडी हरी नांमैं बोबडी फीटी ले तुझी |
{Np254.0} टाली बाजै टाली बाजै वा बावै ऐउ दास मनां |
{Np254.1} संसार विष्यापति गहै काउडी बाई टाली गेली अनं ली |
{Np254.2} बिदास नामांईया नूं बाई लो टाली उडाली पाति केली अंत्राली |
{Np255.0} जै जै जै जगदीस हरे नांम लेट को को न तिरे |
{Np255.1} पतित अजामेल सरणैं आयौ सुत कै हित हरि नांम लियौ |
{Np255.1} सूवो पढावत गंनिका नारी अधम तिरे तेरे सरणि गये |
{Np255.2} अंबरीष हित चित सौंसुंम स्यौं रटण करत धू अटल करे |
{Np255.2} सोई जन नांमदेव सुष भरि गायौ नांम लेट को को न तिरे |
{Np256.0} कीजै रे जन मन बैरागी |
{Np256.0} तन सुभाइ तैसैं ही रहिये हरि हिरदै अनरागी |
{Np256.1} श्रीपति गति अंतर की जांनैं तासौं कपट न कीजै |
{Np256.1} सुध कंवल हरि भजन करहु किं न रांम रसांइन पीजै |
{Np256.2} सादी भगति भलौ हरि मांनैं बहुत डिंभ नहीं कीजै |
{Np256.2} नांमदेव कहै अभिमान छाडि करि सब स्यूं दीन रहीजै |
{Np257.0} जीवरा मेरौं गुनहगार ततो रामु न सुमिरै बारौबार |
{Np257.1} जोनि छाडि जब जुग मै आयौ लागत पवन षसम बिसरायौ |
{Np257.1} माया कै रस कहा रे भुलानौ |
{Np257.2} भूले रें मनुषा मलधारी काम क्रोध तजि जपिलै मुरारी |
{Np257.3} नामा पहरि विनु ते विन वाते अंध कूप जल बरषत रीते |
{Np258.0} बीठुला देन न जाई माई बीठुला देन न जा माई बीठुल देन न जाई |
{Np258.1} तीनि भुवन को है बलु जाकै वलिया तालि पठायौ |
{Np258.2} निरभैं राजु सुरनि को दीन्हौ भाग हमारै आयौ |
{Np258.3} विठुल के गुन ऐसे माई ध्रू निश्चलु जिनि रोप्यौ |
{Np258.4} नामो क स्वामी सीय बहोरी राज भभीषनु थाप्यौ |